open-index/open-wikipedia-markdown huggingface dataset:
എ.പി. കോമള

1934 ഓഗസ്റ്റ് 28-നു ജനിച്ച **എ.പി. കോമള** () ദക്ഷിണേന്ത്യയിലെ അറിയപ്പെടുന്ന പിന്നണിഗായികയാണ്. ഇവർ തമിഴിലും തെലുങ്കിലും മലയാളത്തിലുമായി നിരവധി ഗാനങ്ങൾ ആലപിച്ചിട്ടുണ്ട് ഇപ്പൊഴും ആലപിച്ചുകൊണ്ടിരിക്കുന്നു.

## ജീവിതരേഖ
എ.എം. രാജ, പി.ബി. ശ്രീനിവാസ്, എസ്. ജാനകി, പി. സുശീല എന്നിവരെപ്പോലെ ആന്ധ്രയിൽനിന്നും തമിഴ്‌നാട്ടിൽ എത്തി സിനിമാരംഗത്ത് വ്യക്തിമുദ്രപതിപ്പിച്ച ഗായികയാണ് എ.പി.കോമള.  തമിഴ്‌സിനിമയിൽ പിന്നണിഗാനശാഖ ആരംഭിക്കുന്ന കാലംമുതൽക്കേ *ആർക്കാട് പാർത്ഥസാരഥി കോമള* എന്ന എ.പി.കോമളയുണ്ട്. തമിഴിനൊപ്പം തെലുങ്ക്, കന്നട, മലയാളം സിനിമകളിൽ ആയിരത്തിലേറെ ഗാനങ്ങൾ അവർ പാടി.  എട്ടുമക്കളിൽ ആറാമത്തേതായ കോമള സംഗീത അദ്ധ്യാപകനായ പിതാവിന്റെ കീഴിൽതന്നെ കുട്ടിക്കാലം മുതലേ സംഗീതം അഭ്യസിച്ചു. പാഠംപഠിച്ചിട്ടു പാടുന്നവരേക്കാൾ പാട്ടുകേട്ടാൽ തന്നെ അതു പാടാനുള്ള കഴിവ് കുട്ടിക്കാലം മുതലേ കോമളയ്ക്കുണ്ടായിരുന്നു.

## സഗീതപഠനം
പിതവിന്റെ സ്നേഹിതനായിരുന്നു സംഗീതജ്ഞനായ ജി.ഭൈടിസ്വാമി എന്ന പ്രഗല്ഭസംഗീതജ്ഞന്റെ കീഴിൽ മകളെ പാട്ടുപഠിപ്പിക്കണമെന്ന് ആഗ്രഹിച്ച് പാർത്ഥസാരഥി സ്‌കൂളിൽ പഠിച്ചിരുന്ന ഏഴുവയസ്സുകാരിയായ കോമളയെ *ഗുരുകുല പഠനത്തിനായി* ഭൈടിസ്വാമിയുടെ നാടായ രാജമന്ത്രിക്കയച്ചു. എസ്.ജാനകി ഉൾപ്പെടെ പലരുടെയും വായ്പാട്ടിന്റെ ഗുരുവായ അദ്ദേഹത്തിനുകീഴിൽ ഒന്നരവർഷത്തെ പഠനത്തിനുശേഷം തിരിച്ചെത്തിയ കോമളയെ വീണ്ടും സംഗീതം പഠിപ്പിക്കാനായി അച്ഛൻ നരസിംഹലു എന്ന മറ്റൊരു ഗുരുവിനെ കണ്ടെത്തി. അക്കാലത്ത് *ബാലസരസ്വതി* എന്ന പ്രശസ്ത നടനകലാകാരിക്കുവേണ്ടി പാടിവന്നിരുന്ന നരസംഹലുവിനൊപ്പം നൃത്തത്തിനായി പാടാൻ കോമളക്കും അവസരം കിട്ടി. ഇതിനിടെ ആകാശവാണിയിൽ കോമള അവതരിപ്പിച്ചിരുന്ന സംഗീത പരിപാടികൾ വളരെ ശ്രദ്ധിക്കപ്പെട്ടു. ആ മനോഹരമായ ശബ്ദവും സംഗീതപാഠവവും എളുപ്പം പാട്ടു പഠിക്കാനുള്ള കോമളയുടെ കഴിവും കണ്ടറിഞ്ഞ് ആകാശവാണിക്കാർ കോമളയെ അവിടത്തെ സ്ഥിരം പാട്ടുകാരിയായി തിരഞ്ഞെടുത്തു.

## പ്രശസ്ത ഗാനങ്ങൾ
*കണ്ണാ താമരകണ്ണാ - ഭക്തകുചേല 
*വെളുക്കുമ്പോൾ കുളിക്കുവാൻ പോകുന്ന വഴിവയ്ക്കിൽ - കുട്ടിക്കുപ്പായം 
*കിഴക്കു ദിക്കിലെ ചെന്തെങ്ങിൽ കരിക്കുപൊന്തിയ നേരത്ത് - ആദ്യകിരണങ്ങൾ  
*ശർക്കര പന്തലിൽ തേൻമഴ ചൊരിയും ചക്രവർത്തി കുമാര -  കെ.പി.എ.സി യുടെ നാടകഗാനം 
*ദൈവമേ കൈതൊഴാം - അമ്മയെക്കാണാൻ
*അപ്പോഴേ ഞാൻ പറഞ്ഞല്ലേ പ്രേമം കയ്പാണ് - ക്രിസ്തുമസ്‌രാത്രി
*സിന്ധുഭൈരവി രാഗരസം - പാടുന്നപുഴ

## മറക്കാനാവാത്ത ഗായിക
എസ്.ജാനകിയുംടെയും പി.സുശീലയുടെയും ഗാനങ്ങൾ പ്രചാരം നേടുന്നതിനുമുമ്പുതന്നെ മലയാളസിനിമയിൽ നിരവധി ഹിറ്റു ഗാനങ്ങൾ ഒരുക്കാൻ കഴിഞ്ഞ ഈ ഗായികയെ മലയാളികൾക്ക് മറക്കാനാവില്ല.  ഇന്നും സംഗീതോപാസനയുമായി ചെന്നൈയിൽ അവർ സ്വസ്തമായി കഴിയുന്നു. കല്യാണം വീട് മക്കൾ ഈ പ്രാരാബ്ദങ്ങളൊന്നുമില്ലാത്ത എ.പി. കോമള ഇപ്പോൾ സഹോദരി ഗംഗ,സഹോദരൻ ഗജപതി എന്നിവരോടൊപ്പം ചെന്നൈയിൽ കഴിയുന്നു.

## അവലംബം

വർഗ്ഗം:1934-ൽ ജനിച്ചവർ
വർഗ്ഗം:ഓഗസ്റ്റ് 28-ന് ജനിച്ചവർ
വർഗ്ഗം:ചലച്ചിത്രപിന്നണിഗായകർ
മോടകം

ചെറുപ്പത്തിൽ മരങ്ങളെ ഞെരുക്കി കയറുന്നതും വലുതാവുമ്പോൾ സ്വന്തമായി നിൽക്കുവാൻ കഴിവുള്ളതുമായ ഒരു ചെറിയ മരമാണ് **മോടകം**. . 10 മീറ്റർ വരെ ഉയരം വയ്ക്കും. ഏഷ്യയിൽ പലയിടത്തും കാണുന്ന ഈ മരം ഒരു അലങ്കാരവൃക്ഷമായി നട്ടുവളർത്താറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* മോടകത്തിൽ നിന്നും വേർതിരിച്ച ഒരു സംയുക്തത്തെപ്പറ്റി
* ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പിങ്കൻ

പശ്ചിമഘട്ടതദ്ദേശവാസിയായ ഒരു ചെറുമരമാണ് **പുന്നു** അഥവാ **പിങ്കൻ**.. 5 മീറ്ററോളം ഉയരം വയ്ക്കും. 2300 മീറ്റർ വരെ ഉയ്രമുള്ള അർദ്ധനിത്യഹരിതവനങ്ങളുടെ അതിരുകളിൽ കാണുന്നു. Nilgiri Privet എന്ന് അറിയപ്പെടുന്ന പിങ്കന്റെ വെള്ളപ്പൂക്കൾ സുഗന്ധമുള്ളവയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഔഷധസസ്യങ്ങൾ
എം.എസ്. വാര്യർ

പ്രമുഖ മലയാള നാടക അഭിനേതാവും രചയിതാവുമാണ് **എം.എസ്. വാര്യർ** എന്ന പേരിൽ പ്രശസ്തനായ **മാടശ്ശേരി ശങ്കര വാര്യർ**. അറുപതു വർഷത്തിലധികമായി നാടക അഭിനയ രംഗത്തുണ്ട്. നാടക പ്രസ്ഥാനരംഗത്ത് നൽകിയ അമൂല്യ സംഭാവനകൾ കണക്കിലെടുത്ത് സംസ്ഥാന സർക്കാർ 2011ലെ എസ്.എൽ. പുരം സദാനന്ദൻ പുരസ്കാരം നൽകി ആദരിച്ചിട്ടുണ്ട്.
## ജീവിതരേഖ
കൂത്താട്ടുകുളത്തിനടുത്തുള്ള പൂവക്കുളം ഗ്രാമത്തിൽ,  ശങ്കരൻ നമ്പൂതിരിയുടേയും മാധവ വാര്യസ്യാരുടേയും മകനായി ജനിച്ചു. നവജീവൻ ആർട്സ് ക്ലബ്ബിലൂടെ ഇരുപതാം വയസിൽ 'ജനങ്ങൾ ഒന്നാണ് ' എന്ന നാടകത്തിലെ വയസൻ കേശുപിള്ളയെ അവതരിപ്പിച്ചു നാടക രംഗത്തെത്തി.  പി. ജെ. ആൻറണിയുടെ നാടകസമിതി, കെ.പി.എ.സി., എൻ. എൻ. പിളളയുടെ വിശ്വകേരള കലാസമിതി തുടങ്ങി നിരവധി സമിതികളിൽ അഭിനേതാവായി. എൻ.എൻ. പിള്ള, പി. ജെ ആൻറണി, പ്രേംജി, എസ്.എൽ. പുരം സദാനന്ദൻ, എം.എസ്. നമ്പൂതിരി, ശ്രീമൂലനഗരം വിജയൻ, എസ്.പി. പിള്ള, അച്ചൻകുഞ്ഞ്, കുയിലൻ, എൻ. ഗോവിന്ദൻകുട്ടി തുടങ്ങി അരങ്ങിലെ അതികായന്മാരോടെല്ലാം അഭിനയിച്ചിട്ടുണ്ട്. പത്തോളം നാടകങ്ങളും എഴുതി. 

## അഭിനയിച്ച പ്രധാന നാടകങ്ങൾ
*ഇരുമ്പുമറ (പൊൻകുന്നം വർക്കി എഴുതി, കെപിഎസി അവതരിപ്പിച്ചു ; 1965)
*ക്രോസ്ബെൽറ്റിലെ ആൻറി കറപ്ഷൻ ഓഫിസർ
*ഈശ്വരൻ അറസ്റ്റിലിലെ ചെകുത്താൻ... 
*കാലവർഷം (എസ് എൽ പുരം സൂര്യസോമ)
*മാപ്പ് (ചങ്ങനാശേരി ഗീഥ)
*സാക്ഷി (ചങ്ങനാശേരി ഗീഥ)
*മേഘച്ചാർത്ത് (ചങ്ങനാശേരി തരംഗം)
*അവസ്ഥാന്തരങ്ങൾ ( പാലാ കമ്യൂണിക്കേഷൻസ്)
*പാഞ്ചജന്യം ( എറണാകുളം ദൃശ്യകലാഞ്ജലി)
*വിഗ്രഹം ( കോട്ടയം ദേശാഭിമാനി)
*ക്രോസ്ബെൽറ്റ് (എൻ.എൻ. പിള്ള)
*പ്രേതലോകം(എൻ.എൻ. പിള്ള)
*കാപാലിക(എൻ.എൻ. പിള്ള)
*ആദ്യരാത്രി(എൻ.എൻ. പിള്ള)
*ഗറില്ല(എൻ.എൻ. പിള്ള)
*ഫോളിഡോൾ(എൻ.എൻ. പിള്ള)
*ദ ഡബിൾ (എൻ.എൻ. പിള്ള)
## രചന നിർവഹിച്ച നാടകങ്ങൾ
*തലേലെഴുത്ത്
*ജനങ്ങൾ ഒന്നാണ്
* ചുവരുണ്ടായി
* പടക്കുതിര
* യാത്രക്കാരേ നിൽക്കുക
* സാത്താൻറെ ഗോപുരം
*അഭ്രപാളിയിലും ചില അനുഭവങ്ങൾ...
*എന്റെ ഗ്രാമം
* വീണപൂവ്
*അഷ്ടപദി
* കുരുതിപ്പൂക്കൾ
*ഡിസംബർ
* സൂത്രധാരൻ.
## പുരസ്കാരങ്ങൾ
*എസ്.എൽ. പുരം സദാനന്ദൻ പുരസ്കാരം (2011)

## അവലംബം


വർഗ്ഗം:മലയാളനാടകനടന്മാർ
വർഗ്ഗം:മലയാളനാടകകൃത്തുക്കൾ
വർഗ്ഗം:എസ്.എൽ.പുരം സദാനന്ദൻ പുരസ്‌കാരം ലഭിച്ചവർ
മത്തി (മരം)

തെക്കെപശ്ചിമഘട്ടതദ്ദേശവാസിയായ ഒരു മരമാണ് **മത്തി**. . 30 മീറ്റർ വരെ ഉയരം വയ്ക്കും. 400 മുതൽ 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
തിഹാർ ജയിൽ

തെക്കനേഷ്യയിലെ ഏറ്റവും വലിയ തടവുകേന്ദ്രമാണ് **തിഹാർ ജയിൽ**. തിഹാർ പ്രിസൺസ്, തിഹാർ ആശ്രമം എന്നും ഇതു അറിയപ്പെടുന്നു. ന്യൂഡൽഹിയ്ക്ക് പടിഞ്ഞാറ് ചാണക്യപുരയിൽ നിന്ന് ഏഴ് കിലോമീറ്റർ അകലെയാണ് തിഹാർ ജയിൽ സ്ഥിതിചെയ്യുന്നത്. തിഹാർ ജയിലിന് ചുറ്റുമുള്ള പ്രദേശം ഹരി നഗർ എന്ന് അറിയപ്പെടുന്നു.

ഒരു തിരുത്തൽ സ്ഥാപനം എന്ന നിലയിലാണ് തിഹാർ ജയിൽ രൂപകല്പന ചെയ്യപ്പെട്ടിരിക്കുന്നത്. ജയിൽ അന്തേവാസികളെ ഉപകാരപ്രദമായ നൈപുണിയും വിദ്യാഭ്യാസവും നിയമത്തോടുള്ള ആദരവും നൽകികൊണ്ട് സമൂഹത്തിലെ സാധാരണ പൗരന്മാരാക്കി മാറ്റിയെടുക്കുക എന്നതാണ് ജയിലിന്റെ പ്രധാന ലക്ഷ്യമായി കാണുന്നത്.
ജയിൽ വാസികളെ പരിഷ്കരിക്കുന്നതിനും സജീവരാക്കുന്നതിനും പുനരധിവസിപ്പിക്കുന്നതിനുമായി ഇവിടെ സംഗീത ചികിത്സ നടത്താറുണ്ട്. ഇതിന്റെ ഭാഗമായി സംഗീത പരിശീലനവും കച്ചേരിയും ഇവിടെ സംഘടിപ്പിക്കുന്നു.. തിഹാർ ജയിലിൽ ഒരു വ്യവസായ യുണിറ്റും പ്രവർത്തിക്കുന്നുണ്ട്.ടിജെസ് (TJ's)എന്ന പേരിലാണ് ഉല്പന്നങ്ങൾ നിർമ്മിക്കുന്നത്.
5200 പേരെ ഉൾകൊള്ളാൻ മാത്രം ശേഷിയുള്ള തിഹാർ ജയിലിൽ ഇപ്പോൾ 12000 അന്തേവാസികളുണ്ട്.

## ചരിത്രം
പഞ്ചാബ് സംസ്ഥാനത്തിനു കീഴിൽ പ്രവർത്തിച്ചിരുന്ന തിഹാർ ജയിൽ 1966 ലാണ് ഡൽഹിയുടെ നിയന്ത്രണത്തിലേക്ക് പ്രവത്തനം മാറ്റിയത്. കിരൺബേദി തിഹാർ ജയിലിന്റെ ഇൻസ്പെക്ടർ ജനറൽ ഓഫ് പ്രിസൺസ് ആയിരിക്കുമ്പോൾ ഏതാനും ചില പരിഷ്കാരങ്ങൾ നടപ്പിലാക്കുകയുണ്ടായി. സിവിൽ സർവീസ് പരീക്ഷയിലെ ഐ.എ.എസിൽ ഇവിടുത്തെ ഒരു അന്തേവാസി വിജയിയായിട്ടുണ്ട്.

## പ്രമുഖരായ തിഹാർ വാസികൾ
*2013 ൽ ഐ.പി.എൽ സ്പോട്ട് ഫിക്സിംഗിൽ അറസ്റ്റു ചെയ്യപ്പെട്ട എസ്. ശ്രീശാന്ത്
*സത്വന്ത് സിംഗും കെഹാർ സിംഗും (ഇന്ദിരാഗാന്ദി വധക്കേസിൽ തൂക്കിലേറ്റപ്പെട്ടവർ)
*ചാർസ് ശോഭരാജ് -അന്തർദേശീയ കൊലയാളി--1986 ജയിൽ ചാടിയെങ്കിലും പിടിക്കപ്പെടുകയും മറ്റൊരു പത്തുവർഷം കൂടി ജയിൽ ശിക്ഷ നൽകി  1997 ഫെബ്രുവരിയിൽ ശിക്ഷാകാലാവധി തീർന്നതിനാൽ വിട്ടയച്ചു.
*എ. രാജ (ടു ജി അഴിമതിയിൽ പിടിക്കപ്പെട്ട മുൻ കേന്ദ്രമന്ത്രി)

## അവലംബം

വർഗ്ഗം:ഇന്ത്യയിലെ ജയിലുകൾ
പൊട്ടു അമ്മൻ

ഷൺമുഖലിംഗം ശിവശങ്കർ എന്ന **പൊട്ടു അമ്മൻ** (Tamil: பொட்டு அம்மான்)ശ്രീലങ്കൻ തമിഴ് സംഘടനയായ എൽ.ടി.ടി.ഇ യുടെ രഹസ്യാന്വേഷണ വിഭാഗം  തലവനും തമിഴ് ഈഴം വിമോചന പുലികൾ നടത്തിയ ഒട്ടേറേ ആക്രമണങ്ങളുടെ സൂത്രധാരനും  ആയിരുന്നു. രാജീവ് ഗാന്ധി വധത്തിൽ ഇയാൾക്ക് പങ്കുണ്ടായിരുന്നുവെന്ന് ജയിൻ കമ്മീഷൻ കണ്ടെത്തിയിരുന്നു.ജാഫ്നയിലെ നല്ലൂരിൽ 1962ൽ ജനിച്ച ഷൺമുഖലിംഗം ശിവശങ്കർ  തമിഴ് സംഘടനയായ എൽ.ടി.ടി.യുമായി  ബന്ധപ്പെടുന്നത് 1981 കാലത്താണ്.കേണൽ സൂസൈയും പൊട്ടു അമ്മനോടൊപ്പം ഇക്കാലത്തു തന്നെയാണ്എൽ.ടി.ടി.യുമായി ബന്ധപ്പെടുന്നത്.ശ്രീലങ്കയിലെ തീരപ്രദേശമായ വേദാരണ്യത്തെ എൽ.ടി.ടി.ഇ ക്യാമ്പിൽ പൊട്ടുഅമ്മനും  പ്രഭാകരനോടൊപ്പം  ചേർന്നു പ്രവർത്തിച്ചിരുന്നു.. തമിഴ് പുലികളൂടെ പ്രത്യേക സൈനികവിഭാഗമായ കരിമ്പുലികളുടെ ചുമതലയും  ,രഹസ്യാന്വേഷണ പ്രവർത്തനങ്ങൾ ഏകോപിപ്പിച്ചിരുന്ന *TOSIS*ന്റെ നേതൃത്വവും   പൊട്ടുഅമ്മനായിരുന്നു. ശ്രീലങ്കൻ നേതാവായിരുന്ന പ്രേമദാസയുൾപ്പടെയുള്ള നേതാക്കന്മാരുടെ വധത്തിനു പിന്നിൽ പൊട്ടുഅമ്മൻ നേതൃത്വം കൊടുത്ത കരിമ്പുലികൾ ആണെന്നു കരുതപ്പെടുന്നു.
 
പൊട്ടു അമ്മന്റെ തിരോധാനത്തെക്കുറിച്ച് പല കിംവദന്തികളും  പ്രചരിയ്ക്കുന്നുണ്ടെങ്കിലും  2009, മെയ് മാസം  ശ്രീലങ്കയിൽ തമിഴ് പുലികൾക്കെതിരേ നടന്ന സൈനിക നീക്കത്തിൽ കൊല്ലപ്പെട്ടിട്ടുണ്ടാകണം  എന്ന വാദഗതിയ്ക്ക് ശക്തമായ പിന്തുണയുണ്ട്.

## അവലംബം

## പുറംകണ്ണികൾ
*http://www.tamileelamonline.com/3343/ 

വർഗ്ഗം:എൽ.ടി.ടി.ഇ നേതാക്കൾ
വർഗ്ഗം:ഇന്ത്യ തേടുന്ന പിടികിട്ടാപുള്ളികൾ
വർഗ്ഗം:1962-ൽ ജനിച്ചവർ
മുള്ളുമഞ്ഞണാത്തി

6 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് **മുള്ളുകടമ്പ്** അഥവാ **മുള്ളുമഞ്ഞണാത്തി**. . 1600 മുതൽ 2400 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ ഈ വൃക്ഷം കാണപ്പെടുന്നു. പശ്ചിമഘട്ടത്തിൽ നീലഗിരിയിലും ആനമലയിലും പഴനിയിലും കാണുന്നു. ഇന്ത്യൻ ബർബറി എന്നറിയപ്പെടുന്ന ഈ ചെടിയുടെ പഴങ്ങൾ പച്ചയ്കോ വേവിച്ചോ തിന്നാൻ കൊള്ളുന്നതാണ്. പലവിധ ഔഷധുഗുണങ്ങളും മുള്ളുമഞ്ഞണാത്തിയ്ക്കുണ്ട്. പൂക്കൾക്ക് നല്ല സുഗന്ധമുണ്ട്. ഏഷ്യയിലെല്ലായിടത്തും കണ്ടുവരുന്നു. തടിയിൽ നിന്നും ഇലകളിൽ നിന്നും ഒരു മഞ്ഞക്കറ ലഭിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
രേണുക (ഗായിക)

മലയാള സിനിമയിലെ ഒരു പിന്നണി ഗായികയാണ് **രേണുക**. 1958 ലെ  ലില്ലി എന്ന ചിത്രത്തിലെ ‘'കന്യാമറീയമേ’' എന്ന ഗാനം ആലപിച്ചുകൊണ്ടാണ് രേണുക മലയാള സംഗീതലോകത്ത് പ്രവേശിച്ചത്.  ആദ്യഗാനത്തിൽ തന്നെ ശാന്താ പി. നായർ, കുമരേശൻ എന്നിവർക്കൊപ്പമാണ് പാടിയത്. കുട്ടികൾക്കു വേണ്ടി വളരെയധികം പാട്ടുകൾ പാടിയതിൽ, ഭാര്യ എന്ന സിനിമയിലെ *പഞ്ചാര പാലു മിഠായി*  എന്ന ഗാനം പ്രശസ്തമാണ്.

## ആലപിച്ച ഗാനങ്ങൾ
*അക്കുത്തിക്കുത്താനവരമ്പേൽ - സ്വപ്നങ്ങൾ
*അമ്പാടിക്കുട്ടാ കണ്ണാ കണ്ണാ - പിഞ്ചു ഹൃദയം
*അമ്മയ്ക്കു ഞാനൊരു കിലുക്കാം പെട്ടി -	അർച്ചന
*അമ്മേ അമ്മേ -	ഓടയിൽ നിന്ന്
*അരിമുല്ലച്ചെടി -	പൂമ്പാറ്റ
*ആരും കാണാതയ്യയ്യാ - കടൽ
*ആരേ കാണാൻ അലയുന്നു കണ്ണുകൾ - കണ്ണും കരളും
*ഇതു ബാപ്പ ഞാനുമ്മ -	കുപ്പിവള
*ഈ വല്ലിയിൽ നിന്നു ചെമ്മേ - ഒള്ളതുമതി
*എല്ലാം ശിവമയം - കുമാരസംഭവം 
*കടക്കണ്ണിൻ മുന കൊണ്ടു - തുറക്കാത്ത വാതിൽ
*കണി കാണും നേരം -	ഓമനക്കുട്ടൻ
*കന്യാമറിയമേ തായെ -	ലില്ലി
*കസ്തൂരിപ്പൊട്ടു മാഞ്ഞു - പൂജാപുഷ്പം
*കാട്ടിലെ കുയിലിൻ കൂട്ടിൽ -	മണവാട്ടി
*കാവേരിതീരത്തു നിന്നൊരു -	സ്ഥാനാർത്ഥി സാറാമ്മ
*കിഴക്ക് കിഴക്ക് കിഴക്കൻ കാട്ടിലെ - ദാഹം
*ചേട്ടത്തിയമ്മ എന്റെ ചേട്ടത്തിയമ്മ - തറവാട്ടമ്മ
*ഞാനിതാ തിരിച്ചെത്തി - അസുരവിത്ത്
*തപ്പോ തപ്പോ തപ്പാണി - കല്യാണ ഫോട്ടോ
*നന്മ നിറഞ്ഞ മറിയമേ - ബോബനും മോളിയും
*നീലാഞ്ജനക്കിളി - റൗഡി(1966)
*പഞ്ചാരപ്പാലു മിട്ടായി -	ഭാര്യ 
*പണ്ടൊരു കാലം പണ്ടു പണ്ടൊരു കാലം - കണ്മണികൾ(1966)
*പള്ളിമണികളേ - അദ്ധ്യാപിക
*പൂവല്ലിക്കുടിലിൽ - സി ഐ ഡി ഇൻ ജംഗിൾ
*മണ്ണെറിഞ്ഞാൽ പൊന്നു വിളയും - തറവാട്ടമ്മ
*മനതാരിലെപ്പൊഴും ഗുരുവായൂരപ്പാ -	പൂമ്പാറ്റ
*വീട്ടിലിന്നലെ - കൂട്ടുകാർ(1966)

## അവലംബം

വർഗ്ഗം:മലയാളചലച്ചിത്രപിന്നണിഗായകർ‎
കേരള ആന്റി സോഷ്യൽ ആക്റ്റിവിറ്റീസ് പ്രിവൻഷൻ ആക്റ്റ് 2007

സാമൂഹ്യവിരുദ്ധ പ്രവർത്തനങ്ങൾ തടയുന്നതിനായി കേരളത്തിൽ നടപ്പിലാക്കിയ നിയമമാണ് **കേരള ആന്റി സോഷ്യൽ ആക്ടിവിറ്റീസ് പ്രിവൻഷൻ ആക്ട്**  അഥവാ **കാപ്പ**(KAAPA). 2007ൽ നിലവിൽ വന്ന കേരള ആന്റി സോഷ്യൽ ആക്ടിവിറ്റീസ് പ്രിവൻഷൻ ആക്ട് എന്ന ഗുണ്ടാ പ്രവർത്തന നിരോധന നിയമത്തിൽ  2014 ൽ ഭേദഗതി വരുത്തി. ഈ നിയമത്തിന്റെ അടിസ്ഥാനത്തിൽ അറസ്റ്റിലാകുന്നവരുടെ കരുതൽ തടവ് കാലാവധി ഒരു വർഷമാണ്. ഗുണ്ട, റൗഡി എന്നീ രണ്ട് വിഭാഗമായി പരിഗണിച്ചാണ് തടവ് ശിക്ഷ തീരുമാനിക്കുന്നത്. 

ഗുണ്ടാ, റൗഡി എന്നിവ സംബന്ധിച്ച് കൃത്യമായി നിർവചനം ഈ നിയമത്തിലുണ്ട്. അനധികൃത മണൽ കടത്തുകാർ, പണം പലിശക്ക് നൽകുന്ന ബ്ലേഡ് സംഘങ്ങൾ, അബ്കാരി കേസിലെ പ്രതികൾ തുടങ്ങി സാമൂഹിക വിരുദ്ധ പ്രവർത്തനങ്ങളിൽ ഏർപ്പെടുത്തുന്നവരെ ഗുണ്ടകളെന്നും കൂലിത്തല്ല്, ക്വട്ടേഷൻ പ്രവർത്തനം എന്നിവയിൽ സജീവമാകുന്നവരെ റൗഡികളെന്നും കണക്കാക്കിയാണ്  നടപടിയെടുക്കുക. മൂന്നു കേസുകളിൽ പ്രതികളാവുകയോ ഒരു കേസിൽ ശിക്ഷിക്കപ്പെടുകയോ ചെയ്യുന്നവരെയാണ്‌ ഗുണ്ടാ നിയമ പ്രകാരം കരുതൽ തടങ്കലിൽ വയ്‌ക്കുന്നത്‌. 
## നിയമത്തിന്റെ പരിധിയിൽ വരുന്നവർ
പൊതുസുരക്ഷയ്ക്കും സമാധാനത്തിനും ഭംഗം വരുത്തുന്നവർ, അറിയപ്പെടുന്ന ഗുണ്ടകൾ, അനധികൃത മദ്യക്കച്ചവടക്കാർ, കടത്തുകാർ, വിൽപനക്കാർ, ഇവരുടെ അടുത്ത ബന്ധുക്കൾ, വ്യാജ നോട്ട് നിർമാതാക്കൾ, വിതരണക്കാർ, മണൽ മാഫിയ, വ്യാജ സിഡി നിർമാതാക്കൾ, വിതരണക്കാർ, ലഹരി മരുന്ന് ഉൽപാദകർ, കടത്തുകാർ, വിൽപനക്കാർ എന്നിവരെല്ലാം നിയമത്തിന്റെ പരിധിയിൽ വരും. ഇതിനു പുറമെ, വിദേശ രാജ്യങ്ങളിൽനിന്നു ഹവാല ഇടപാടിലൂടെ പണം കടത്തുന്നവർ, പണത്തിനു വേണ്ടി വ്യക്തിയെ ആക്രമിക്കുന്നവർ, അനാശാസ്യ പ്രവർത്തനത്തിൽ ഏർപ്പെടുന്നവർ, തുടങ്ങിയവർ ഇതിൽപ്പെടും. ബ്ളേഡിനു പണം നൽകിയശേഷം ഭീഷണിപ്പെടുത്തിയും ആക്രമിച്ചും തിരിച്ചുപിടിക്കുന്നവർ, എന്നിവരെയും നിയമത്തിന്റെ പരിധിയിൽ ഉൾപ്പെടുത്തിയിട്ടുണ്ട്. സംസ്ഥാന സഹകരണ നിയമത്തിന്റെയോ റിസർവ് ബാങ്കിന്റെയോ അംഗീകാരമില്ലാതെ പണമിടപാടു നടത്തുന്ന സ്ഥാപനങ്ങൾ, അന്യന്റെയോ സർക്കാരിന്റെയോ ഭൂമി അനധികൃതമായി തട്ടിയെടുക്കുന്നവർ എന്നിവരെയും 2014 ലെ ഭേദഗതിയിലൂടെ നിയമത്തിന്റെ പരിധിയിൽ ഉൾപ്പെടുത്തിയിട്ടുണ്ട്.

അറിയപ്പെടുന്ന ഗുണ്ടകളെയും റൌഡികളെയും ചില സ്ഥലങ്ങളിൽ പ്രവേശിക്കുന്നത് ഒരു വർഷം തടയാൻ ഡി.ഐ.ജിക്കോ ജില്ലാ മജിസ്ട്രേട്ടിനോ അധികാരമുണ്ടാകും. 
ഏതെങ്കിലും പ്രദേശം പ്രശ്നബാധിതമെന്ന് ഉത്തരവിടാൻ ഈ ആക്ട് മൂലം ജില്ലാ മജിസ്ട്രേട്ടിന് അധികാരമുണ്ടാകും.
മ­യ­ക്കു­മ­രു­ന്നു ­കേ­സി­ലെ­ പ്ര­തി­കൾ­ക്കും­ കാ­പ്പ­ നി­യ­മം ചുമത്താവുന്നതാണെന്ന് ഹൈക്കോടതി വ്യക്തമാക്കിയിട്ടുണ്ട്. 

ക്രിമിനൽ കേസുകളിൽ കോടതിക്കു പുറത്ത് ഒത്തു തീർപ്പുണ്ടാക്കിയാലും കുറ്റകൃത്യത്തിന്റെ സ്വഭാവം കണക്കിലെടുത്ത് പ്രതിക്കെതിരെ കാപ്പ നിയമപ്രകാരം (ഗുണ്ടാ ആക്ട്) നടപടി സ്വീക‌രിക്കാമെന്ന് ഹൈക്കോടതി വ്യക്തമാക്കിയിട്ടുണ്ട്. 

ഈ നിയമത്തിലെ വകുപ്പുകൾ തെറ്റായി ഉപയോഗിച്ചാൽ അതിൽ ഇടപെട്ട് ദുരുപയോഗം തടയുന്നതിന് റിട്ട.ജഡ്ജിയുടെ നേതൃത്വത്തിലുള്ള പരിശോധനാ സമിതിയും നിയമത്തിൽ വ്യവസ്ഥചെയ്യപ്പെട്ടിട്ടുണ്ട്. സ്വത്തുതർക്കം, കുടുംബതർക്കം എന്നിവയുടെ ഭാഗമായി കേസിൽ പ്രതികളായവരെ ഈ നിയമത്തിന്റെ പരിധിയിൽപെടുത്തുന്നത് തടയുന്ന സംരക്ഷണ വകുപ്പുകളും ഇതിലുണ്ട്. 
## കാപ്പ ചുമത്താനുള്ള സാധ്യതകൾ
* ഏഴു വർഷത്തിനുള്ളിൽ ഉള്ള കേസാണ് ഇതിനു പരിഗണിക്കുക. 
* അഞ്ചുവർഷത്തിനു മുകളിൽ ശിക്ഷ ലഭിക്കാവുന്ന ഒരു കേസോ ഒരു വർഷം മുതൽ അഞ്ചു വർഷം വരെ ശിക്ഷ ലഭിക്കാവുന്ന രണ്ട് കേസുകളോ വേണം. അല്ലെങ്കിൽ മൂന്ന് കേസുകൾ വിചാരണയിൽ ഉണ്ടായിരിക്കണം. 
## അവലംബം

## പുറം കണ്ണികൾ
*കാപ്പ
വർഗ്ഗം:കേരളത്തിലെ നിയമങ്ങൾ
വിളയന്നൂർ എസ്. രാമചന്ദ്രൻ

ബിഹാവിയറൽ ന്യൂറോളജി, സൈക്കോഫിസിക്സ് എന്നീ മേഖലകളിൽ അറിയപ്പെടുന്ന ഒരു ന്യൂറോ ശാസ്ത്രജ്ഞനാണ് **വിളയന്നൂർ എസ്. രാമചന്ദ്രൻ** എന്ന **വിളയന്നൂർ സുബ്രഹ്മണ്യൻ രാമചന്ദ്രൻ** തമിഴ് നാട്ടിലെ വിളയനൂർ സുബ്രഹ്മണ്യന്റേയും  മീനാക്ഷിയുടേയും  മകനായി 1951 ൽ ജനിച്ചു. സെന്റർ ഫോർ ബ്രയിൻ ആന്റ് കോഗ്നീഷന്റെ ഡയരക്ടറായി  പ്രവർത്തിക്കുന്ന ഇദ്ദേഹം സാൻഡിയാഗീവിലെ യൂനിവേർസിറ്റി ഓഫ് കാലിഫോർണിയയിലെ സൈക്കോളജി ആന്റ് ന്യൂറോസയൻസസ്  ഗ്രാജൂവേറ്റ് പ്രോഗ്രാം വിഭാഗത്തിൽ പ്രൊഫസറായും പ്രവർത്തിക്കുന്നു.

സ്റ്റാൻലി മെഡിക്കൽ കോളേജ്, മദ്രാസിൽ നിന്നു എം.ബി.ബി.എസ്. ബിരുദം നേടിയ രാമചന്ദ്രൻ കേംബ്രിഡ്ജ് യൂണിവേഴ്‌സിറ്റിയിലെ ട്രിനിറ്റി കോളേജിൽ നിന്ന് പി.എച്ച്.ഡി. ബിരുദം നേടി.തുടർന്ന് ഓക്സ്ഫഡ് സർവ്വകലാശാലയിൽ പോസ്റ്റ് ഡോക്ടറൽ ഫെലോ ആയി. ന്യൂറോ സയൻസിൽ ശ്രദ്ധ കേന്ദ്രീകരിച്ച രാമചന്ദ്രൻ **[[ഫാന്റം ലിംബുകൾ]]** അഥവാ മായാ അംഗങ്ങൾ എന്നിവയെക്കുറിച്ച് പഠനം  നടത്തി. രാമചന്ദ്രന്റെ ശ്രദ്ധേയമായ നേട്ടങ്ങൾ ഇവയെക്കുറിച്ചുള്ള കണ്ടെത്തലുകളാണ് .
## പ്രധാന കൃതികൾ
*ഫാന്റംസ് ഇൻ ബ്രയിൻ : Probing the Mysteries of the Human Mind, coauthor Sandra Blakeslee, 1998, ISBN 0-688-17217-2
* ദ് എന്സൈക്ളോപീഡിയാ ഓഫ് ഹ്യൂമൻ ബ്രയിൻ  (editor-in-chief) ISBN 0-12-227210-2
* ദ എമർജിങ് മൈൻഡ് 2003, ISBN 1-86197-303-9
* എ ബ്രീഫ് ടൂർ ഓഫ് ഹ്യൂമൻ കോൺഷ്യസ്നസ്സ്  : From Impostor Poodles to Purple Numbers, 2005, ISBN 0-13-187278-8 (paperback edition)
* ദ റ്റെൽ റ്റേൽ ബ്രയിൻ  : A Neuroscientist's Quest for What Makes Us Human, 2010, ISBN 978-0-393-07782-7

## അവലംബം

## പുറമെ നിന്നുള്ള കണ്ണികൾ
* Vilayanur S. Ramachandran (official webpage) 
* Take the Neuron Express for a Brief Tour of Consciousness  *The Science Network* interview with V.S. Ramachandran
* Ramachandran Illusions 
* All in the Mind interview
* Reith Lectures 2003 ''The Emerging Mind'' by Ramachandran
* TED talk by Ramachandran  on brain damage and structures of the mind
* Talk at Princeton  A 2009 talk about his work.
* The Third Culture  Scroll down for three of his essays regarding mirror neurons and self-awareness
* Ramachandran's contribution to The Science Network's Beyond Belief 2007 Lectures  on synaesthesia and metaphor.

വർഗ്ഗം:1951-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:വൈദ്യഗവേഷണം
ജീജാ മാധവൻ

ദക്ഷിണേന്ത്യയിൽ നിന്നുള്ള ആദ്യ വനിതാ ഐ.പി.എസ്. ഉദ്യോഗസ്ഥയും  ആദ്യ മലയാളി വനിതയുമാണ് **ജീജാ മാധവൻ** (ജനനം : 8 ജനുവരി 1951). കർണാടക ഡി.ജി.പി ആയി പ്രവർത്തിച്ചു. 2011 ൽ വിരമിച്ചു. അറിയപ്പെടുന്ന ചിത്രകാരിയാണ്. 
## ജീവിതരേഖ
ഗാന്ധിയനായ ടി.കെ. മാധവന്റെ മകളായി തിരുവനന്തപുരത്ത് ജനിച്ചു. യൂണിവേഴ്സിറ്റി കോളേജിൽ നിന്ന് ഇംഗ്ലീഷിൽ ബിരുദാനന്തര ബിരുദം നേടി. എറണാകുളം മഹാരാജാസ് കോളേജിലെ അദ്ധ്യാപികയായിരുന്നു. 1976 ൽ കർണാടക കേഡറിലായിരുന്നു ഇവരുടെ നിയമനം.  കർണാടക പൊതുമേഖലാ സ്ഥാപനമായ മൈസൂർ മിനറൽസിൻറെ മാനേജിങ് ഡയറക്ടർ ആയി പ്രവർത്തിച്ചു.

'ആർട്ട് മന്ത്ര' എന്ന പേരിൽ ബംഗളൂരുവിൽ ചിത്രകലാ ഫൗണ്ടേഷൻ നടത്തുന്നു.

## അവലംബം

## പുറം കണ്ണികൾ
*Weeding out corruption with a will

വർഗ്ഗം:1951-ൽ ജനിച്ചവർ
വർഗ്ഗം:ജനുവരി 8-ന് ജനിച്ചവർ
വർഗ്ഗം:കേരളീയരായ ചിത്രകാരികൾ
റൊട്ടാല ഖലീലിയാന

കണ്ണൂർ ജില്ലയിലെ കാനായി കാനം, നാടുകാണി പാറക്കുന്നുകളിൽ നിന്നും ലഭിച്ച പുതിയ ഒരിനം സസ്യമാണ് **റൊട്ടാല ഖലീലിയാന** . തളിപ്പറമ്പ് സർ സയ്യിദ് കോളജ് പ്രിൻസിപ്പലും കണ്ണൂർ സർവകലാശാല പരിസ്ഥിതി പഠന വിഭാഗം മുൻ മേധാവിയുമായ ഡോ. ഖലീൽ ചൊവ്വയോടുള്ള ആദരസൂചകമായാണ് സസ്യത്തിന് ഈ നാമം നൽകിയത്. ഈ ജനുസ്സിൽ ലോകത്ത് കണ്ടെത്തിയവയിൽ 45 ഇനത്തിൽ 25 എണ്ണം ഇന്ത്യയിൽ നിന്നുമാണ് കണ്ടത്തിയിട്ടുള്ളത്. 

## വിവരണം
ഇതു വരെ കണ്ടത്തിയ ഇനങ്ങളിൽ നിന്നും വ്യത്യസ്തമായ തരത്തിലാണ് ഇവയുടെ തണ്ടും ഇലകളും പൂക്കളും. 12-43 സെന്റീമീറ്റർ ഉയരത്തിൽ വളരുന്നു.

## അവലംബം

വർഗ്ഗം:സസ്യങ്ങൾ
സേതുരാമയ്യർ

ലഘുചിത്രം|സേതു രാമയ്യർ |ഇടത്ത്‌|188x188ബിന്ദു

എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത് പുറത്തിറക്കിയ സിബിഐ ചലച്ചിത്ര പരമ്പരയിലെ പ്രധാന കഥാപാത്രമാണ് **സേതുരാമയ്യർ**. മമ്മൂട്ടി ആണ് സേതുരാമയ്യരായി വേഷമിട്ടത്. ഒരു സി.ബി.ഐ. ഡയറിക്കുറിപ്പ് (1988), ജാഗ്രത (1989), സേതുരാമയ്യർ സിബിഐ (2004), നേരറിയാൻ സി.ബി.ഐ. (2005)സി. ബി. ഐ. ദി ബ്രെയിൻ (2022)എന്നീ ചലച്ചിത്രങ്ങളിലാണ് സേതുരാമയ്യർ പ്രത്യക്ഷപ്പെടുന്നത്. പ്രത്യേകമായ രൂപഭാവവും വസ്ത്രധാരണാരീതിയും കുറ്റാന്വേഷണത്തിലെ വേറിട്ട വഴികളും സേതുരാമയ്യരെ വ്യത്യസ്തനാക്കി. 

വർഗ്ഗം:കുറ്റാന്വേഷകരായ കഥാപാത്രങ്ങൾ
വർഗ്ഗം:ചലച്ചിത്രകഥാപാത്രങ്ങൾ
അഭിജിത് (നക്ഷത്രം)

അയംഗിതി രാശിയിലെ ഏറ്റവും പ്രഭ കൂടിയ നക്ഷത്രമാണ് **അഭിജിത്**(Vega). ആകാശത്തു കാണുന്ന പ്രഭ കൂടിയ നക്ഷത്രങ്ങളിൽ അഞ്ചാം സ്ഥാനമാണ് അഭിജിത്തിനുള്ളത്. ഭൂമിയിൽ നിന്ന് 25 പ്രകാശവർഷം അകലെയാണ് ഇത് സ്ഥിതിചെയ്യുന്നത്. വേദകാലജ്യോതിഷപ്രകാരം ഉത്രാടത്തിനും തിരുവോണത്തിനും ഇടക്കുള്ള ഒരു നക്ഷത്രമായി ഇതിനെയും ഗണിച്ചിരുന്നു.

സൂര്യൻ കഴിഞ്ഞാ ശാസ്ത്രജ്ഞർ ഏറ്റവും കൂടുതൽ പഠനത്തിനു വിധേയമാക്കിയ നക്ഷത്രം അഭിജിത് ആണ്. ആദ്യമായി സ്പെക്ട്രോഗ്രാഫിക് പഠനത്തിനു വിധേയമാക്കിയ നക്ഷത്രം അഭിജിത് ആണ്. ആദ്യമായി പാരലാക്സ് രീതി ഉപയോഗിച്ച് ദൂരം കണക്കാക്കിയതും ഇതിനെയാണ്.

സൂര്യന്റെ പ്രായത്തിന്റെ പത്തിലൊന്നു മാത്രം പ്രായമുള്ള അഭിജിത്തിന് സൂര്യന്റെ 2.1മടങ്ങ് പിണ്ഡമുണ്ട്. സൂര്യന്റെ പത്തിലൊന്നു ആയുസ്സുമാത്രമാണ് അഭിജിത്തിനും കണക്കാക്കിയിട്ടുള്ളത്. അതായത് രണ്ടു നക്ഷത്രങ്ങളും ഇപ്പോൾ അവയുടെ അർദ്ധായുസ്സിൽ എത്തിയിരിക്കുന്നു. ഇതിന്റെ മദ്ധ്യരേഖാപ്രദേശം സെക്കന്റിൽ 274കി.മീറ്റർ വേഗതയിലാണ് ഭ്രമണം ചെയ്യുന്നത്. ഈ വേഗത കാരണം ഇതിന്റെ മദ്ധ്യഭാഗം കൂടുതൽ പുറത്തേക്ക് തള്ളിയിരിന്നുണ്ടായിരിക്കാമെന്ന് അനുമാനിക്കുന്നു.

## നിരീക്ഷണ ചരിത്രം
1840ൽ ജോൺ വില്യം ഡ്രാപ്പർ ചന്ദ്രന്റെ ഒരു ഫോട്ടോ എടുത്തുകൊണ്ടാണ് ആസ്ട്രോ ഫോട്ടോഗ്രാഫിക്ക് തുടക്കമിടുന്നത്. 1850 ജൂലൈ 17ന്  ആസ്ട്രോ ഫോട്ടാഗ്രാഫിക്ക് വിധേയമാകുന്ന ആദ്യത്തെ നക്ഷത്രമായി അഭിജിത്. ഹാർവാർഡ് കോളേജ് ഒബ്സർവേറ്ററിയിലെ വില്യം ബോണ്ട്, ജോൺ ആഡം വിപ്പിൾ എന്നിവർ ചേർന്നാണ് ഇതെടുത്തത്. 1872ൽ ഹെൻറി ഡ്രാപ്പർ ഇതിന്റെ വർണ്ണരാജി ആലേഖനം ചെയ്തതോടെ ആദ്യത്തെ വർണ്ണരാജിപഠനത്തിനു വിധേയമാകുന്ന ആദ്യത്തെ നക്ഷത്രമെന്ന പദവിയും ആഭിജിതിനു സ്വന്തമായി. ഇതിലൂടെ ഒരു നക്ഷത്രത്തിനെ (സൂര്യനെ മാറ്റി നിർത്തിക്കൊണ്ട്) ആദ്യമായി വർണ്ണരാജി പഠനത്തിനു വിധേയമാക്കിയ വ്യക്തി എന്ന പേര് ഹെൻറി ഡ്രാപ്പറിനും ലഭിച്ചു.

ഭൂമിയിൽ നിന്നും അഭിജിതിലേക്കുള്ള ദൂരം ദൃഗ്ഭ്രംശരീതി ഉപയോഗിച്ച് ആദ്യം നിർണ്ണയിച്ചത് ഫ്രെഡറിക് ജി.ഡബ്ലിയു. വോൺ സ്ട്രൂവ് (1793-1864) എന്ന ശാസ്തജ്ഞനാണ്. അദ്ദേഹം നിർണ്ണയിച്ച 0.125കോണീയ സെക്കന്റ് എന്ന അളവ് ആധുനിക ഉപകരണങ്ങളുടെ സഹായത്താൽ നിർണ്ണയിച്ച 0.129 എന്ന അളവിനോട് വളരെ അടുത്തു നിൽക്കുന്നതാണ്. വളരെ കാലങ്ങളോളം നക്ഷത്രങ്ങളുടെ കാന്തിമാനം അഭിജിതിനെ അടിസ്ഥാനമാക്കിയാണ് നിർണ്ണയിച്ചിരുന്നത്.

## അവലംബം

വർഗ്ഗം:അയംഗിതി (നക്ഷത്രരാശി)
ഒരാൾകൂടി കള്ളനായി

തോമസ് പിക്ചേഴ്സിന്റെ ബാനറിൽ പി.എ. തോമസ് നിർമിച്ച മലയാളചലച്ചിത്രമാണ് **ഒരാൾകൂടി കള്ളനായി**.  തോമസിന്റെ നിർമ്മാണ രംഗത്തെ കന്നി സംരംഭമായിരുന്നു ഈ ചിത്രം.  ഇതിന്റെ സംവിധാനം ബിർവഹിച്ചതും തോമസ് തന്നെ.  സംവിധാസഹായി ശശികുമാർ ആയിരുന്നു.  1964 മേയ് 7-ന്  ഈ ചിത്രം പ്രദർശിപ്പിച്ചു തുടങ്ങി.  ഇതിന്റെ വിതരണം നടത്തിയത് ജിയോ പിക്ചേഴ്സ് ആയിരുന്നു.

## താരനിര

## പാട്ടരങ്ങ്
ഗാനങ്ങൾ :ശ്രീമൂലനഗരം വിജയൻ  അഭയദേവ്  ജി.ശങ്കരക്കുറുപ്പ്  
ഈണം : ജോബ്

	

## അണിയറപ്രവർത്തകർ
*കഥ, സംഭാഷണം - എസ്.എൽ. പുരം സദാനന്ദൻ
*നിർമ്മാണം, സംവിധാനം - പി.എ. തോമസ്
*സംവിധാനസഹായി - ശശികുമാർ
*ഗാനരചന  - അഭയദേവ്, ശ്രീമൂലനഗരം വിജയൻ (മാഹാകവി ജി. ശങ്കരക്കുറുപ്പിന്റെ രണ്ടു കവിത)
*സംഗീതസംവിധാനം - ജോബ്
*പശ്ചാത്തലസംഗീതം - പി.എസ്. ദിവകർ
*നൃത്തസംവിധാനം - കലാമണ്ഡലം മാധവൻ
*കലാസംവിധാനം - കെ. ബാലൻ
*വസ്ത്രാലംങ്കാരം - മുത്തു, കാസിം
*ചമയം - കെ.വി. ഭാസ്കരൻ, ശങ്കരൻ
*ക്യാമറ - പി.ബി. മാണിക്കം
## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന് ഒരാൾകൂടി കള്ളനായി
*മാതൃഭൂമി ദിനപത്രത്തിൽ നിന്ന് പി. ലീല
*യുറ്റ്യൂബിൽ ചലച്ചിത്രം ഒരാൾ കൂടി കള്ളനായി
*ഇന്റർ മൂവി ഡാറ്റാബേസ് ഒരാൾ കൂടി കള്ളനായി

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
വർഗ്ഗം:പി. എ തോമസ് നിർമ്മിച്ച ചലച്ചിത്രങ്ങൾ
വർഗ്ഗം:ജോബ് സംഗീതം നൽകിയ ചലച്ചിത്രങ്ങൾ
വർഗ്ഗം:ദേവ്-ജോബ് ഗാനങ്ങൾ
വർഗ്ഗം:പി.എ. തോമസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
പീറ്റർ ചേനപ്പറമ്പിൽ

ആലപ്പുഴ രൂപതയുടെ രണ്ടാമത്തെ മെത്രാൻ ആയിരുന്നു, **ഡോ. പീറ്റർ എം. ചേനപ്പറമ്പിൽ** (ഡിസംബർ 8, 1929 – ഏപ്രിൽ 18, 2013).

## ജീവിതരേഖ
ആലപ്പുഴ ജില്ലയിലെ ചേർത്തല താലൂക്കിൽ, അന്ധകാരനഴിക്കടുത്തുള്ള മനക്കോടം എന്ന കടലോരഗ്രാമത്തിൽ ചേനപ്പറമ്പിൽ മൈക്കിളിന്റെയും ജോസഫൈന്റെയും പുത്രനായി 1929 തുമ്പോളിയിലെ അമ്മ വീട്ടിൽ വെച്ച് ഡിസംബർ 8നു ജനിച്ചു.

കാന്റിയിലെ പേപ്പൽ സെമിനാരിയിൽ വൈദികപഠനം പൂർത്തിയാക്കിയ പീറ്റർ എം ചേനപ്പറമ്പിൽ 1956 ജൂൺ 1നു വൈദികനായി അഭിഷിക്തനായി. ബി.എ, ബി.എഡ്. ബിരുദധാരിയാണ്. തുടക്കത്തിൽ കുറച്ചുകാലം ബോംബേ അതിരൂപതയിൽ സേവന്മനുഷ്ഠിച്ചു.

തുടർന്ന് ആലപ്പുഴരൂപതയിലെത്തിയ അദ്ദേഹം, നിരവധി ദൈവാലയങ്ങളിൽ വികാരിയായി പ്രവർത്തിച്ചു. രൂപതയുടെ കീഴിലുള്ള സാമൂഹികപ്രവർത്തനസംഘടനയായ സോഷ്യൽ വർക്സിന്റെ ഡയറക്ടറായും രൂപതയുടെ കീഴിലുള്ള സ്കൂളുകളുടെ കോർപ്പറേറ്റ് മാനേജരായും അദ്ദേഹം പ്രവർത്തിച്ചിട്ടുണ്ട്. ചേർത്തല സെന്റ് മൈക്കിൾസ് കോളേജ് മാനേജരായും ആലപ്പുഴരൂപതയുടെ വികാരി ജനറലായും പീറ്റർ എം. ചേനപ്പറമ്പിൽ സേവനമനുഷ്ഠിച്ചു.

1982 നവംബറിൽ ആലപ്പുഴരൂപതയുടെ സഹായമെത്രാനായി നിയുക്തനായി. 1983 സെപ്തംബർ 4 ന് മെത്രാനായി അഭിഷിക്തനായ അദ്ദേഹം, 1984ൽ ഏപ്രിൽ 28ന് ബിഷപ്പ് ഡോ. മൈക്കിൾ ആറാട്ടുകുളം വിരമിച്ചതോടെ ആലപ്പുഴരൂപതയുടെ രണ്ടാമത്തെ അദ്ധ്യക്ഷനായി സ്ഥാനമേറ്റു.

റിട്ടയർമെന്റിന് സഭ നിശ്ചയിച്ച പ്രായമെത്തുന്നതിനു മുമ്പുതന്നെ തന്റെ പിൻഗാമിയായ ബിഷപ്പ് ഡോ. സ്റ്റീഫൻ അത്തിപ്പൊഴിയിലിനെ രൂപതാഭരണമേൽപിച്ച്, വിശ്രമജീവിതത്തിലേയ്ക്കു പ്രവേശിക്കുകയുംചെയ്തു.
2013 ഏപ്രിൽ 18 ന്, വാർദ്ധക്യസഹജമായ അസുഖങ്ങളെത്തുടർന്ന്, അദ്ദേഹം അന്തരിച്ചു.

## സംഭാവനകൾ

സംഗീതജ്ഞനും വാഗ്മിയുമായിരുന്ന അദ്ദേഹമാണ്, മഴവെള്ളസംഭരണി എന്ന ആശയം കേരളത്തിൽ ആദ്യമായി നടപ്പാക്കിയത്. സൗരോർജ അടുപ്പുകൾ ജനപ്രിയമാക്കാനും പട്ടുനൂൽക്കൃഷി, മുട്ടക്കോഴി, മീൻവളർത്തൽപദ്ധതികൾ നടപ്പാക്കാനും അദ്ദേഹം ജീവിതത്തിൽ വലിയൊരു സമയം നീക്കിവച്ചു.
ആലപ്പുഴരൂപതയിലെ സാമൂഹികസേവനപ്രസ്ഥാനങ്ങൾ ശക്തിപ്പെടുത്തുന്നതിൽ ശ്രദ്ധകേന്ദ്രീകരിച്ച അദ്ദേഹം, നാട്ടിലും വിദേശത്തുമുള്ള ഒട്ടേറെ സേവനപദ്ധതികളുമായി രൂപതയിലെ പ്രവർത്തനങ്ങളെ ബന്ധപ്പെടുത്തി സജീവമാക്കിയത്, ദാരിദ്ര്യരേഖയ്ക്കു താഴെയുള്ള ജനങ്ങൾക്കു വളരെയേറെ സഹായകരമായി.

അദ്ദേഹം രൂപംകൊടുത്ത ടൌൺ ഇംപ്രൂവ്മെന്റ് ഫോറം ആലപ്പുഴയുടെ വികസനത്തിനുവേണ്ടിയുള്ള പദ്ധതികൾ ആവിഷ്കരിക്കുകയും അവ നടപ്പാക്കുന്നതിനു സർക്കാരിൽ നിരന്തരസമ്മർദംചെലുത്തുകയുംചെയ്തു. പ്രതിഭാശാലികളായ വിദ്യാർത്ഥികളെക്കണ്ടെത്തി, അവർക്കു പ്രത്യേകപരിശീലനംനല്കുന്നതിനായി, അദ്ദേഹം ആവിഷ്ക്കരിച്ച യുവസ്വപ്ന എന്ന പദ്ധതി,  വ്യക്തിത്വവികസനപരിശീലനരംഗത്ത്, ഇന്ന് ആലപ്പുഴരൂപതയിലെ സജീവസാന്നിധ്യമാണ്.

ബോംബെയിലെ ഓണററി മജിസ്ട്രേറ്റുമാരിലൊരാളായി മഹാരാഷ്ട്ര സർക്കാർ അദ്ദേഹത്തെ നിയമിച്ചത് അദ്ദേഹത്തിന്റെ പൊതുജീവിതത്തിനുള്ള അംഗീകാരമായിരുന്നു.

1970-കളിൽ ആലപ്പുഴ സ്പിന്നേഴ്സിലെ തൊഴിൽത്തർക്കത്തിന്, അനുരഞ്ജനചർച്ചയിലൂടെ പരിഹാരംകണ്ടെത്താൻ അദ്ദേഹത്തിനു കഴിഞ്ഞത്, പൊതുരംഗത്തെ അദ്ദേഹത്തിന്റെ നേതൃത്വത്തിനുള്ള അംഗീകാരമാണ്.

## പുറത്തേക്കുള്ള കണ്ണികൾ

## അവലംബം

വർഗ്ഗം:ലത്തീൻ കത്തോലിക്കാ സഭയിലെ മെത്രാന്മാർ
വർഗ്ഗം:ക്രൈസ്തവം - അപൂർണ്ണലേഖനങ്ങൾ
വർഗ്ഗം:ചിത്രം ആവശ്യമുള്ള ലേഖനങ്ങൾ
വർഗ്ഗം:1929-ൽ ജനിച്ചവർ വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
ടി.എം. സൗന്ദരരാജൻ

തമിഴ് സിനിമാരംഗത്ത് ആറു ദശകങ്ങളോളം സജീവമായിരുന്ന ചലച്ചിത്രപിന്നണിഗായകനായിരുന്നു **ടി.എം. സൗന്ദരരാജൻ** (ജനനം -24 മാർച്ച് 1922 - മരണം -25 മെയ് 2013). എം.ജി.ആർ., ശിവാജി ഗണേശൻ, എൻ.ടി. രാമറാവു, ജെമിനി ഗണേശൻ എന്നു തുടങ്ങി രജനീകാന്ത്, കമലഹാസൻ പോലുള്ള സമകാലിക നായകന്മാർ വരെ അഭിനയിച്ച നിരവധി ഗാനങ്ങൾ അദ്ദേഹം ആലപിച്ചതാണ്. 1946-ൽ 24-ആം വയസ്സിൽ ആദ്യ ചലച്ചിത്രഗാനം ആലപിച്ച അദ്ദേഹത്തിന്റെ അവസാന ഗാനം  2010-ൽ 88-ആം വയസ്സിൽ പി. സുശീലയ്‌ക്കൊപ്പമായിരുന്നു. 2013 മെയ് 25-ന് ചെന്നൈയിലെ മന്ദവേലിയിലുള്ള വസതിയിൽ അസുഖത്തെ തുടർന്ന് മരണമടഞ്ഞ ടി.എം.എസ്. 90 വയസ്സായിരുന്നു.

## ആദ്യകാല ജീവിതം
മധുരയിലെ ഒരു സൗരാഷ്ട്ര കുടുംബത്തിൽ പിറന്ന ടി.എം. സൗന്ദരരാജന്റെ മുഴുവൻ പേര് തുഗുലുവ മീനാക്ഷി അയ്യങ്കാർ സൗന്ദരരാജൻ എന്നാണ്. 7 -ാമത്തെ വയസ്സ് മുതൽ കർണ്ണാടക സംഗീതം അഭ്യസിച്ചു തുടങ്ങിയ ടി.എം.എസ്. ഇരുപത്തി മൂന്നാമത്തെ വയസ്സ് മുതൽ സംഗീത കച്ചേരികൾ നടത്തിത്തുടങ്ങി. 1946-ൽ കൃഷ്ണവിജയം എന്ന തമിഴ് ചിത്രത്തിലെ അഞ്ച് ഗാനങ്ങൾ ആലപിച്ചു കൊണ്ടായിരുന്നു അദ്ദേഹം സിനിമാ രംഗത്തേക്കു കടന്നു വന്നത്. പ്രസ്തുത ചിത്രം 1950-ൽ റിലീസ് ചെയ്തപ്പോൾ അദ്ദേഹത്തിനു ലഭിച്ച പ്രതിഫലം 625 രൂപയായിരുന്നു.

2003-ൽ അദ്ദേഹത്തിന് പദ്മശ്രീ അവാർഡ് ലഭിച്ചു. പതിനായിരത്തിലധികം സിനിമാ ഗാനങ്ങളും, 2500 ലധികം ഭക്തി ഗാനങ്ങളും ആലപിച്ച് തമിഴ് ചലച്ചിത്ര രംഗത്ത് ആറു ദശകങ്ങളോളം നിറഞ്ഞു നിന്ന ടി.എം. സൗന്ദര രാജൻ 2013 മെയ് 25-ാം തിയതി അന്തരിച്ചു.

നിരവധി സംഗീതസംവിധായകർക്കു വേണ്ടി അദ്ദേഹം ഗാനങ്ങൾ പാടിയിട്ടുണ്ട്. എസ്സ്.വി വെങ്കട്ടരമണൻ, എസ്.എം  സുബ്ബയ്യാ നായിഡു, എസ്. രാജേശ്വരറാവു, ജി. ഗോവിന്ദരാജലു നായിഡു, ആർ.സുദർശനം, എസ്. ദക്ഷിണാമൂർത്തി, ജി.രാമനാഥൻ, ടി.എ കല്യാണം, എം.എസ് ഞ്ജാനമണി, കെ.വി. മഹാദേവൻ, കുന്നക്കുടി വൈദ്യനാഥൻ, ടി.ജി.ലിംഗപ്പ, ടി.ആർ. പാപ്പ, ജയരാമൻ, എം.എസ്സ്. വിശ്വനാഥൻ, ടി.കെ രാമമൂർത്തി, ഇളയരാജ, ഗംഗൈ അമരൻ, ശങ്കർ ഗണേഷ്, എ.ആർ.റഹ് മാൻ, ഹിന്ദി സംഗീതസംവിധായകരായ ഒ.പി.നയ്യാർ, നൗഷാദ്, മലയാളത്തിൽ പരവൂർ ദേവരാജൻ ,വി.ദക്ഷിണാമൂർത്തി,എന്നിവർ അവരിൽ ചിലരാണ്. ചില കന്നട ചിത്രങ്ങളിലും ചായം എന്ന മലയാള സിനിമയിലും അദ്ദേഹം പാടി. ഏതാനും ചില തമിഴ് ചിത്രങ്ങളിലഭിനയിച്ച അദ്ദേഹം കവിരാജ കാളമേഘം എന്ന ചിത്രം നിർമ്മിക്കുകയുണ്ടായി. ബലപരീക്ഷയെന്ന സിനിമക്ക് സംഗീതം നൽകുകയും ചെയ്തു. നിരവധി വിദേശ രാജ്യങ്ങളിൽ ഗാനമേളകൾ അവതരിപ്പിച്ചിട്ടുണ്ട്.

## പ്രസിദ്ധ ഗാനങ്ങൾ

## അവലംബം

വർഗ്ഗം:ചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:1922-ൽ ജനിച്ചവർ
കെ.എം. ഖലീൽ

കേരളത്തിലെ അറിയപ്പെടുന്ന പരിസ്ഥിതി പ്രവർത്തകനും പക്ഷി നിരീക്ഷകനും അധ്യാപകനുമാണ് **ഖലീൽ ചൊവ്വ** എന്ന പേരിൽ അറിയപ്പെടുന്ന **ഡോ. കെ.എം. ഖലീൽ**. (Khaleel Chovva) 

കണ്ണൂർ സർവ കലാശാലയുടെ പരിസ്ഥിതി പഠന കേന്ദ്രത്തിൻറെ ഡയറക്ടറായിരുന്നു. ഇപ്പോൾ തളിപ്പറമ്പ് സർ സയ്യദ് കോളേജ് പ്രിൻസിപ്പാളാണ്  കണ്ടലുകളെ പറ്റിയും പക്ഷികളെക്കുറിച്ചും പുസ്തകങ്ങൾ പ്രസിദ്ധീകരിച്ചിട്ടുണ്ട്. വിവിധ ശാസ്ത്ര ജേണലുകളിൽ നിരവധി പ്രബന്ധങ്ങൾ പ്രസിദ്ധീകരിച്ചിട്ടുണ്ട്.  ഇദ്ദേഹത്തോടുള്ള ആദര സൂചകമായി, കണ്ണൂരിലെ ചെങ്കൽകുന്നുകളിൽ കണ്ടെത്തിയ പുതിയ സസ്യത്തിന് റൊട്ടാല ഖലീലിയാന എന്ന് നാമകരണം ചെയ്തു.  .  കേരള ശാസ്ത്രസാഹിത്യ പരിഷത്തിന്റെ കണ്ണൂർ ജില്ലാ പരിസര വിഷയ സമിതി ചെയർമാനായിരുന്നു. ഓയിസ്ക ഇന്റർനാഷണൽ എന്ന സംഘടനയുടെ പരിസ്ഥിതിവിഭഗവുമായി ബന്ധപ്പെട്ട് പ്രവർത്തിക്കുന്ന ഇദ്ദേഹം അപൂർവ്വങ്ങളായ നിരവധി പക്ഷികളുടെ ചിത്രങ്ങളും എടുത്തിട്ടുണ്ട്. 

## കൃതികൾ
*നമ്മുടെ നാട്ടുപക്ഷികൾ

## അവലംബം

വർഗ്ഗം:പരിസ്ഥിതിപ്രവർത്തകർ
വർഗ്ഗം:കേരള ശാസ്ത്രസാഹിത്യ പരിഷത്ത് പ്രവർത്തകർ
തെസെലസോറസ്

ഒർനിതോപോട് വിഭാഗത്തിൽ പെട്ട ഒരു ദിനോസർ ആണ് **തെസെലസോറസ്**. അന്ത്യ ക്രിറ്റേഷ്യസ് കാലത്ത് വടക്കെ അമേരിക്കയിൽ ആണ് ഇവ ജീവിച്ചിരുന്നത്. ദിനോസറുകളുടെ അവസാനകാലത്ത് ജീവിച്ചിരുന്ന ഒരു ഇനം ആണ് ഇവ(66 million years ago).  ഇത് വരെ ഇവയുടെ നാല് ഉപവർഗ്ഗത്തെ കണ്ടെത്തിയിടുണ്ട്. 1993-ൽ തെക്കൻ ഡക്കോട്ടയിൽ നിന്നും കിട്ടിയ ഫോസ്സിലിൽ ഹൃദയത്തിന്റെ അവശിഷ്ടങ്ങൾ ഫോസ്സിൽ ആയി കണ്ടെത്തി , എന്നാൽ ഇത് ഹൃദയത്തിന്റെ തന്നെ ഫോസ്സിൽ ശകലങ്ങൾ ആണോ എന്ന് സംശയങ്ങൾ ബാക്കിയാണ്.

## പേര്
രണ്ട് ഗ്രീക്ക് പദങ്ങളിൽ നിന്നും ആണ് പേര് വരുന്നത്. തെസ്സ്ലി (θέσκελος) അർഥം ദൈവതുല്യമായ, വിസ്‌മയാവഹമായ അല്ലെക്കിൽ ആശ്ചര്യജനകമായ എന്നാണ്. സോറസ്‌ പല്ലി (σαῦρος)σαῦρος എന്ന ഗ്രീക് വാക്കിൽ നിന്നും ആണ്.

## ശരീര ഘടന
ഏകദേശ ശരീര ഭാരം 200 കിലോ മുതൽ 300 കിലോ വരെ ആണ് കണക്കാകിയിടുള്ളത്. നീളം ആകട്ടെ 2.5 മീറ്റർ മുതൽ 4.5 മീറ്റർ വരെയും. ഈയിനം ദിനോസറിൽ ആണിനും പെണ്ണിനും വലിപ്പത്തിൽ വ്യത്യാസം ഉണ്ടായിരുന്നു എന്ന് കരുതുന്നു. പല്ലുകളുടെ ഘടനയിൽ നിന്നും ഇവ സസ്യഭുക്ക് ആയിരുന്നു എന്ന് വിലയിരുത്തുന്നു.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:സസ്യഭോജികളായ ദിനോസറുകൾ
ടൈഗൺ

ആൺ കടുവയ്ക്ക് പെൺ സിംഹത്തിലുണ്ടാകുന്ന കുട്ടികളെ **ടൈഗൺ** (Tigon) എന്നു പറയുന്നു. മാതാപിതാക്കൾ ഒരേ ജീനസ്സിലാണെങ്കിലും വ്യത്യസ്ത സ്പീഷീസ്സിൽ ഉൾപ്പെടുന്ന ജീവി വർഗ്ഗങ്ങളാണ്. ടൈഗൺ എന്ന ജീവിയുടെ ജനനം സ്വാഭാവിക സാഹചര്യങ്ങളിൽ സംഭവിക്കാറില്ല.

## ഇതുകൂടി കാണുക
* ലൈഗർ

വർഗ്ഗം:സങ്കര മൃഗങ്ങൾ
റിച്ചാർഡ് ഫെയ്ൻമാൻ

ക്വാണ്ടം ബലതന്ത്രത്തിന്റെ ആധുനിക ഭൗതികശാസ്ത്രജ്ഞന്മാരിൽ അഗ്രഗണ്യനാണ് **റിച്ചാർഡ് ഫിലിപ്പ് ഫെയ്ൻമാൻ**. (Richard Phillips Feynman). ഇദ്ദേഹം അമേരിക്കക്കാരനാണ്. പുതിയൊരു ക്വാണ്ടം ബലതന്ത്രം സൃഷ്ടിക്കാനായിരുന്നു അദ്ദേഹത്തിന്റെ ശ്രമം. 1965-ലെ ഭൗതികശാസ്ത്രത്തിനുള്ള നോബേൽ സമ്മാനത്തിന് അദ്ദേഹം അർഹനായി. സഹജമായ നർമ്മബോധമാണ് മറ്റ് ശാസ്ത്രജ്ഞന്മാരിൽനിന്ന് റിച്ചാർഡ് ഫെയ്ൻമാനെ വേർതിരിച്ച് നിർത്തുന്നത്.  1999-ൽ ബ്രിട്ടീഷ് ജേർണലായ *ഫിസിക്സ് വേൾഡ്* ലോകോത്തര ശാസ്ത്രജ്ഞന്മാരായ 130 പേരിൽ നിന്നും അഭിപ്രായ വോട്ടെടുപ്പിലൂടെ തിരഞ്ഞെടുത്ത എക്കാലത്തെയും മികച്ച 10 ഭൗതികശാസ്ത്രജ്ഞരിൽ ഒരാളാണ് റിച്ചാർഡ് ഫെയ്ൻമാൻ. 

ശാസ്ത്രത്തിൽ വിദ്യാർത്ഥികൾക്ക് താൽപര്യമുണ്ടാക്കാനായി അദ്ദേഹം നടത്തിയ പ്രഭാഷണങ്ങൾ വളരെ പ്രസിദ്ധമാണ്. 1959 ൽ അദ്ദേഹം നടത്തിയ പ്രഭാഷണത്തിലൂടെ നാനോടെക്നോളജിയെക്കുറിച്ച് പ്രവചിക്കാൻ സാധിച്ചത് ശ്രദ്ധേയമാണ്. അതിസൂക്ഷ്മ കണികളെക്കുറിച്ച് അറിവുണ്ടായിരുന്ന ഫെയ്ൻമാനാണ് നാനോടെക്നോളജി എന്ന ശാസ്ത്രശാഖയ്ക്ക് വഴിയൊരുക്കിയത്.

## കുടുംബം
പോളണ്ടിൽ നിന്നും ബെലാറസിൽ നിന്നും ഐക്യനാടുകളിലേക്ക് കുടിയേറിയ 
കുടുംബങ്ങളിൽ നിന്നാണ് ഫെയ്ൻ‌മാൻറെ മാതാപിതാക്കൾ   . 1918 മേയ് 11-ന് ന്യുയോർക്കിലാണ് റിച്ചാർഡ് പി. ഫെയ്ൻമാൻ ജനിച്ചത്. കുട്ടിക്കാലത്ത് പിതാവ് മെൽവില്ലായിരുന്നു ഫെയ്ൻമാന്റെ ഏറ്റവും വലിയ പ്രചോദനം. യാഥാസ്ഥിതിക സങ്കൽപങ്ങളെ ചോദ്യം ചെയ്യാൻ പിതാവും ജീവിതം ഫലിതത്തോടു കൂടി അഭിമുഖീകരിക്കുവാൻ മാതാവ് ലൂസിലും ഫെയ്ൻമാനിൽ സ്വാധീനമായി. 

അദ്ദേഹം തന്റെ ബാല്യകാല സഖി ആർലിൻ ഗ്രീൻ ബോമിനെ വിവാഹം ചെയ്തു. ആർലീൻ 1945-ൽ ക്ഷയരോഗം ബാധിച്ച് മരണമടഞ്ഞു. ഇതിനുശേഷം 1952-ൽ അദ്ദേഹം മേരി ബെല്ലിനെ വിവാഹം ചെയ്തെങ്കിലും ഇവർ പിന്നീട് വിവാഹമോചിതരായി. 1960-ൽ ഗ്വെനെത് ഹൊവാർത്തിനെ വിവാഹം ചെയ്തു. ഇവർക്ക് കാൾ എന്ന പുത്രനും മിച്ചെൽ എന്ന ദത്തുപുത്രിയുമുണ്ട്.

## വിദ്യാഭ്യാസം
മസാച്ചുസെറ്റ്സ് ഇൻസ്റ്റിറ്റ്യൂട്ട് ഒഫ് ടെക്നോളജിയിൽനിന്ന് (MIT) ബിരുദം അദ്ദേഹം കരസ്ഥമാക്കി. തുടർന്ന് 1939-ൽ പ്രിൻസ്ടണിൽ റിസർച്ച് അസിസ്റ്റന്റായി.

## അദ്ദേഹം വഹിച്ച പദവികൾ

1945-ൽ കോർണൽ സർവകലാശാലയിൽ പ്രൊഫസറായി തുടർന്ന്. 1950-മുതൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെനോളജിയിൽ സൈദ്ധാന്തിക പ്രൊഫസർ.

## സംഭാവനകൾ
വിദ്യുത് കാന്തിക പ്രതിപ്രവർത്തനങ്ങൾ വിവരിക്കുന്ന ക്വാണ്ടം വിദ്യുത്ഗതിക (Quantum Electrodynamics) ത്തെ സൈദ്ധാന്തികവും പ്രായോഗികവുമായ ആവശ്യങ്ങൾക്ക് ഉപയോഗിക്കാവുന്ന കൃത്യമായ സിദ്ധാന്തമാക്കി മാറ്റി. ഇതാണ് ഭൗതികശാസ്ത്രത്തിന് ഫെയ്‌ൻമാൻ നൽകിയ ഏറ്റവും വലിയ സംഭാവന.

## പുറത്തുനിന്നുള്ള വിവരങ്ങൾ
# .http://nobelprize.org/nobel_prizes/physics/laureates/1965/feynman-bio.html

## അവലംബം



വർഗ്ഗം1920
 ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:മേയ് 11-ന് ജനിച്ചവർ
വർഗ്ഗം:ഫെബ്രുവരി 20-ന് മരിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ
കാഞ്ചൻ‌ജംഗ കൊടുമുടി

ഭൂമിയിലെ ഏറ്റവും ഉയരംകൂടിയ മൂന്നാമത്തെ കൊടുമുടിയാണ്‌ **കാഞ്ചൻ‌ജംഗ**. മീറ്റർ ഉയരമുള്ള ഇത് ഹിമാലയത്തിലെ കാഞ്ചൻ‌ജംഗ ഹിമാൽ എന്ന മേഖലയിൽ തീസ്റ്റ നദിയുടെ കിഴക്കായി ഇന്ത്യ-നേപ്പാൾ അതിർത്തിയിൽ സ്ഥിതിചെയ്യുന്നു. .

ഇന്ത്യയിലെ ഏറ്റവും ഉയരംകൂടിയ കൊടുമുടിയും 8000-മീറ്ററിൽ ഉയരമുള്ള കൊടുമുടികളിൽ ഏറ്റവും കിഴക്കായി സ്ഥിതിചെയ്യുന്നതും കാഞ്ചൻജംഗയാണ്.

1852 വരെ ഭൂമിയിലെ ഏറ്റവും ഉയരംകൂടിയ കൊടുമുടിയായി കാഞ്ചൻജംഗയെ കണക്കാക്കിയിരുന്നു

## അവലംബം

 

വർഗ്ഗം:കൊടുമുടികൾ
വർഗ്ഗം:നേപ്പാളിലെ പർവ്വതങ്ങൾ
വർഗ്ഗം:സിക്കിമിലെ പർവ്വതങ്ങൾ
വർഗ്ഗം:ഹിമാലയം
വർഗ്ഗം:ഇന്ത്യ-നേപ്പാൾ അതിർത്തി
വർഗ്ഗം:ഏഷ്യയിലെ അന്താരാഷ്ട്ര പർവ്വതങ്ങൾ
വർഗ്ഗം:എണ്ണായിരക്കാർ
ആന്റൺ ബാലശിങ്കം

തമിഴ് സംഘടനയായ എൽ.ടി.ടി.ഇ. യുടെ സൈദ്ധാന്തികനും ,രാഷ്ട്രീയോപദേശകനും ആയിരുന്നു ശ്രീലങ്കൻ വംശജനായ **ആന്റൺ ബാലശിങ്കം**. (Tamil:ஆண்டன் பாலசிங்கம-ജ: മാർച്ച് 4 , 1938 – മ: ഡിസം : 14, 2006) ബ്രിട്ടീഷ് പൗരത്വമായിരുന്നു ബാലശിങ്കത്തിനുണ്ടായിരുന്നത്. 
ബിരുദപഠനത്തിനു ശേഷം പത്രപ്രവർത്തന രംഗത്തെത്തിയ ബാലശിങ്കം കൊളംബോയിലെ ഒരു പത്രത്തിനു വേണ്ടിയാണ് ആദ്യകാലത്ത്പ്രവർത്തിച്ചിരുന്നത്. കൊളംബോയിലെ ബ്രിട്ടീഷ് ഹൈക്കമ്മീഷനിൽ പരിഭാഷാ ജോലികളും ഇക്കാലത്ത് നോക്കിവന്നിരുന്നു. തിംഫുവിലും (1985) ജനീവയിലും (2006) വച്ച് നടന്ന ശ്രീലങ്കൻ സർക്കാരുമായുള്ള സമാധാന ചർച്ചകളിൽ എൽ.ടി.ടി സംഘത്തെ നയിച്ചിരുന്നത് ആന്റൺ ബാലശിങ്കമായിരുന്നു.

## അവലംബം

## പുറംകണ്ണികൾ
*BBC report on his death
* Obituaries TIMES ONLINE 
വർഗ്ഗം:ശ്രീലങ്കയിലെ രാഷ്ട്രീയപ്രവർത്തകർ
വർഗ്ഗം:എൽ.ടി.ടി.ഇ നേതാക്കൾ
വർഗ്ഗം:1938-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:അർബുദത്താൽ മരിച്ചവർ
സ്റ്റീഫൻ അത്തിപ്പൊഴിയിൽ

ആലപ്പുഴ രൂപതയുടെ മുൻ മെത്രാൻ ആയിരുന്നു, **ഡോ. സ്റ്റീഫൻ അത്തിപ്പൊഴിയിൽ .**( ജനനം: മേയ് 18, 1944 - മരണം: 9 ഏപ്രിൽ 2022) 2001 മുതൽ 2019 വരെ ആലപ്പുഴ രൂപതാദ്ധ്യക്ഷനായിരുന്ന ഡോ. സ്റ്റീഫൻ അത്തിപ്പൊഴിയിൽ 2019 ഒക്ടോബർ 11 ന് ആലപ്പുഴയുടെ നിലവിലുള്ള രൂപതാദ്ധ്യക്ഷൻ ഡോ. ജയിംസ് റാഫേൽ ആനാപറമ്പിലിന് അധ്യക്ഷസ്ഥാനം കൈമാറി, വിശ്രമജീവിതത്തിൽത്തുടരവെ 2022 ഏപ്രിൽ 9ന് കാലംചെയ്തു.

## ജീവിതരേഖ
ആലപ്പുഴ ജില്ലയിലെ ചേർത്തല താലൂക്കിൽ അർത്തുങ്കലിനടുത്തുള്ള ചേന്നവേലി എന്ന തീരദേശ ഗ്രാമത്തിൽ 1944 മേയ് 18നു ജനിച്ചു.

ചേർത്തല സേക്രട്ട് ഹാർട്ട് മൈനർ സെമിനാരിയിലും പൂനെ പേപ്പൽ സെമിനാരിയിലുമാണ് വൈദികപഠനം പൂർത്തിയാക്കിയത്. 1969 ഒക്ടോബർ 5നു വൈദികനായി അഭിഷിക്തനായി. ആലപ്പുഴ മൌണ്ട് കാർമ്മൽ കത്തീഡ്രലിൽ സഹവികാരിയായും, ഓമനപ്പുഴ, തുമ്പോളി പള്ളികളിൽ വികാരിയായും പ്രവർത്തിച്ചു. ആലുവ സെൻറ്. ജോസഫ് പൊന്തിഫിക്കൽ സെമിനാരിയിൽ അദ്ധ്യാപകനായും ചേർത്തല സേക്രട്ട് ഹാർട്ട് മൈനർ സെമിനാരിയിൽ റെക്ടറായും സേവനമനുഷ്ഠിച്ച സ്റ്റീഫൻ അത്തിപ്പൊഴിയിൽ, ആലപ്പുഴ ലിയോ തെർട്ടീന്ത് ഹൈസ്കൂൾ മാനേജരായും പ്രവർത്തിച്ചിട്ടുണ്ട്.

2000 നവംബർ 14 ന്,  ആലപ്പുഴരൂപതയുടെ സഹായമെത്രാനായി നിയുക്തനായി. 2001 ഫെബ്രുവരി 11നു അഭിഷിക്തനായ അദ്ദേഹം, 2001 ഡിസംബർ 9ന് ബിഷപ്പ്  ഡോ. മൈക്കിൾ ആറാട്ടുകുളം വിരമിച്ചതോടെ ആലപ്പുഴരൂപതയുടെ മൂന്നാമത്തെ അധ്യക്ഷനായി സ്ഥാനമേറ്റു.
കെ. സി. ബി. സി (കേരള കാത്തലിക് ബിഷപ്സ് കൌൺസിൽ) യുടെ  പിന്നാക്കസമുദായക്കമ്മീഷൻ ചെയർമാൻ, കരിസ്മാറ്റിക് കമ്മീഷൻ ഉപാദ്ധ്യക്ഷൻ എന്നീ നിലകളിലും പ്രവർത്തിച്ചു.

2019 ഒക്ടോബർ 11 ന് ബിഷപ്പ് ഡോ. ജയിംസ് റാഫേൽ ആനാപറമ്പിലിന് ആലപ്പുഴ രൂപതയുടെ അദ്ധ്യക്ഷസ്ഥാനം കൈമാറി, വിശ്രമജീവിതത്തിലേയ്ക്കു പ്രവേശിച്ചു.

വാർദ്ധക്യസഹജമായ അസുഖങ്ങൾക്ക് ചികിത്സയിലിരിക്കവേ, 2022 ഏപ്രിൽ 9ന് കാലംചെയ്തു.

## അവലംബം

വർഗ്ഗം:ലത്തീൻ കത്തോലിക്കാ സഭയിലെ മെത്രാന്മാർ
വർഗ്ഗം:ക്രൈസ്തവം - അപൂർണ്ണലേഖനങ്ങൾ
വർഗ്ഗം:ചിത്രം ആവശ്യമുള്ള ലേഖനങ്ങൾ
വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
സി.എസ്. നായർ

മലയാളസാഹിത്യ വിമർശന ചരിത്രത്തെ ക്രിയാത്മകമാക്കി മാറ്റുന്നതിൽ നിർണായക പങ്കുവഹിച്ച സാഹിത്യ നിരൂപകനാണ് **വിദ്വാൻ സി.എസ്. നായർ** (ജീവിതകാലം: 1894 - 8 മേയ് 1942). അധ്യാപകൻ, പത്രപ്രവർത്തകൻ, എന്നീ നിലകളിലും സി എസ് നായർ ശ്രദ്ധേയമായ സംഭാവനകൾ നൽകി. സ്വരാട്, അരുണോദയം എന്നിവയുടെ പത്രാധിപരായും പ്രവർത്തിച്ചു. 
## ജീവിതരേഖ
1894 മേയ് 7-ന് പട്ടാമ്പിയിലെ പെരുമുടിയൂരിൽ ചെട്ടിയാർ തൊടി ശങ്കരൻനായർ- പാർവതിയമ്മ ദമ്പതികളുടെ മകനായി ജനിച്ചു. വിദ്വാൻ പരീക്ഷ പാസായി. ഒരു വർഷം പട്ടാമ്പി സംസ്കൃതകോളജ് അധ്യാപകനായും  തുടർന്ന് ആലുവ സെന്റ് മേരീസ് ഇംഗ്ലീഷ് സ്കൂളിൽ മലയാളം അധ്യാപകനായും ജോലി ചെയ്തു.  ഇവിടെ ജോലിചെയ്യവെ  ദേശീയപ്രസ്ഥാനവുമായും ഇന്ത്യൻ നാഷണൽ കോൺഗ്രസുമായും സഹകരിച്ചു. സി എസ് നായരുടെ രാഷ്ട്രീയാഭിപ്രായങ്ങൾ സ്കൂൾ മാനേജ്മെന്റിന് അപ്രീതിയുണ്ടാക്കിയതിനെത്തുടർന്ന് സ്കൂൾ അധികൃതർ അദ്ദേഹത്തെ പിരിച്ചുവിട്ടു. മദിരാശി സംസ്കൃത കോളജിന്റെ വൈസ് പ്രിൻസിപ്പലായും മദ്രാസിലെ ലയോള കോളേജിൽ  അധ്യാപകനായും പ്രവർത്തിച്ചു. അക്കാലത്ത് മദ്രാസിലെ മലയാളികളുടെ കേരളോപഹാരം പത്രത്തിന്റെ പ്രസാധകനായിരുന്നു. പിന്നീട് മദ്രാസ് സർവകലാശാലയിൽ ഭാഷാഗവേഷകനായി. മധ്യകാലത്തിലെ മലയാളഭാഷാവൃദ്ധി എന്നതായിരുന്നു ഗവേഷണവിഷയം. ഗവേഷണം പൂർത്തിയാക്കി പട്ടാമ്പിയിൽ തിരിച്ചെത്തി, മൂന്നാംതവണയും സംസ്കൃത കോളേജിൽ അധ്യാപകനായ അദ്ദേഹം  പ്രിൻസിപ്പലായും പ്രവർത്തിച്ചു. 

'പുരോഗമന സാഹിത്യവിമർശകനാ'യാണ് ഇദ്ദേഹം ശ്രദ്ധ നേടിത്തുടങ്ങിയത്. പൗരസ്ത്യകാവ്യശാസ്ത്രത്തിന്റെ അടിത്തറയിൽ നിന്നുകൊണ്ട് സാഹിത്യവിമർശനം നടത്തിയ ഇദ്ദേഹം പാശ്ചാത്യകാവ്യ സിദ്ധാന്തങ്ങളിലും അവഗാഹം നേടിയ ആളായിരുന്നു. അരുണോദയം, ആത്മപോഷിണി, ഉണ്ണിനമ്പൂതിരി, ഇസ്ലാംദീപം, കേരളകേസരി, കേരളവ്യാസൻ, കൈരളി, കേരളീയകത്തോലിക്കൻ, ഗുരുനാഥൻ, ഭാഷാവിലാസം, ശാരദ, മംഗളോദയം എന്നിങ്ങനെ 36 ആനുകാലികങ്ങളിൽ സി എസ് നായരുടെ പ്രബന്ധങ്ങൾ പ്രസിദ്ധീകരിച്ചിട്ടുണ്ട്. 
## കൃതികൾ
*കഥാകലിക (കഥാസമാഹാരം),
*ഊർമിള (നോവൽ)
*മഹത്ത്വവൈഭവം (ചരിത്രനാടകം) 
*സുവർണപഞ്ജരം
* ചമ്പൂസാഹിത്യം 
*സി.എസ്. നായരുടെ ഉപന്യാസങ്ങൾ (2 ഭാഗം)
## അവലംബം


വർഗ്ഗം:1894-ൽ ജനിച്ചവർ
വർഗ്ഗം: 1942-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 8-ന് മരിച്ചവർ

വർഗ്ഗം:നിരൂപകർ
മണ്ടവപ്പിള്ളി ഇട്ടിരാരിച്ച മേനോൻ

കേരളത്തിലെ പ്രമുഖനായ ഒരു ആട്ടക്കഥാകാരനായിരുന്നു **മണ്ടവപ്പിള്ളി ഇട്ടിരാരിച്ച മേനോൻ** (1745–1805). സന്താനഗോപാലം, രുഗ്മാംഗദചരിതം എന്നീ ആട്ടകഥകൾ ഇദ്ദേഹം രചിച്ചതാണ്. തിരുവിതാംകൂർ ഭരണാധികാരിയായിരുന്ന കാർത്തിക തിരുനാളിന്റെ ഒരു സദസ്യനായിരുന്നു അദ്ദേഹം. ആലപ്പുഴ ജില്ലയിലെ കാവാലത്താണ് ഇട്ടിരാരിച്ച മേനോൻ ജനിച്ചത്.

വർഗ്ഗം:ആട്ടക്കഥാകൃത്തുക്കൾ
വർഗ്ഗം:1745-ൽ ജനിച്ചവർ
വർഗ്ഗം:1809-ൽ മരിച്ചവർ
വർഗ്ഗം:മേനോന്മാർ

## അവലംബം
പന്തൽമരം

പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **പന്തൽമരം**. . 8 മീറ്ററോളം ഉയരം വയ്ക്കുന്ന ഈ മരം 400 - 1370 മീറ്ററിനിടയ്ക്കുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. ഈ മരത്തിൽ നിന്നും കിട്ടുന്ന നാരിന് സാമ്പത്തികപ്രാധാന്യമുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://pilikula.com/botanical_list/botanical_name_m/meiogyne_pannosa.html 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:മെയോഗൈൻ
വർഗ്ഗം:കേരളത്തിലെ സസ്യജാലം
എലിമരം

തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **എലിമരം**. . 700 - 1000 മീറ്റർ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു. അപൂർവ്വമായി കാണുന്ന ഈ മരത്തെ കുടകിലും അഗസ്ത്യമലയിലും കണ്ടിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:മെലാസ്റ്റൊമാറ്റേസീ
വെളുത്തപാല

കർണ്ണാടകത്തിലും തമിഴ്‌നാട്ടിലും കേരളത്തിൽ ഇടുക്കിയിലും കാണുന്ന ഒരു മരമാണ് **വെളുത്തപാല**. . നാങ്ക് എന്നും ഈ മരം അറീയപ്പെടുന്നു. തടി സാമ്പത്തിക പ്രാധാന്യമുള്ളതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ക്ലൂസിയേസീ
വർഗ്ഗം:മെസുവ
പി.കെ. ചന്ദ്രാനന്ദൻ

പുന്നപ്ര വയലാർ സമരത്തിന്റെ നായകത്വം വഹിച്ചവരിൽ ഒരാളും, ദേശാഭിമാനി തിരുവനന്തപുരം യൂണിറ്റിന്റെ പ്രഥമ മാനേജരും ആയിരുന്നു **പി.കെ. ചന്ദ്രാനന്ദൻ**( ജ.   1925 ആഗസ്റ്റ് 26. മ. 2014 ജൂലൈ 2) അദ്ദേഹം ദീർഘകാലം സി.പി.ഐ.എം ആലപ്പുഴ ജില്ലാ സെക്രട്ടറിയായും ഇരുന്നിട്ടുണ്ട്. 

ആറാമത് കേരള നിയമസഭയിൽ അമ്പലപ്പുഴ നിയോജക മണ്ഡലത്തെ പ്രതിനിധീകരിച്ചത് ചന്ദ്രാനന്ദനാണ്. പതിമൂന്നര വർഷത്തോളം ഒളിവു ജീവിതം നയിച്ച പി.കെ.സി ഇന്ത്യയിലെ കമ്യൂണിസ്റ്റു നേതാക്കളിൽ തന്നെ ഏറ്റവും കൂടുതൽ കാലം ഒളിവു ജീവിതം നയിച്ചവരിൽ ഒരാളാണ്. അടിയന്താരാവസ്ഥാ സമയത്ത് ജയിൽ വാസവും അനുഭവിക്കുകയുണ്ടായി.

## കൃതികൾ

## അവലംബം


വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
ജോബ് (സംഗീത സംവിധായകൻ)

വർഗ്ഗീസ് കിണറ്റിൻകരയുടെയും അന്നയുടെയും മകനായി 1929-ൽ **ജോബ്** എറണാകുളത്തു ജനിചു.  നാടകഗാനങ്ങൾക്കു സംഗീതം നൽകിക്കൊണ്ട് *സംഗീത ജീവിതം* ആരംഭിച്ചു.

## ജീവിതരേഖ
കർണ്ണാടകസംഗീതത്തിലെ ഗുരുക്കന്മാർ എം.എസ്. രാജഗോപാലൻ ഭാഗവതർ, വി.കെ. രാഘവമേനോൻ,  എം.ആർ. ശിവരാമൻനായർ എന്നിവരായിരുന്നു.  ജിതേന്ദ്ര പ്രതാപിൽനിന്ന് ഹിന്ദുസ്ഥാനി സംഗീതം അഭ്യസിച്ചു. നാടകങ്ങൾക്ക് സംഗീതം നൽകിക്കൊണ്ടായിരുന്നു തുടക്കം.  എറണാകുളത്തെ *ആസാദ് ആർട്സ് ക്ലബുമായുള്ള* ബന്ധമാണ് ജോബിനെ നാടകങ്ങളിലെത്തിച്ചത്. 1955-ൽ *ഭാരമുള്ള കുരിശുകൾ* എന്ന നാടകത്തിലെ ഗാനങ്ങൾക്ക് ഈണമിട്ട് പ്രശസ്തനായി.

## സിനിമയിലേക്ക്
മലയാളത്തിലെ എക്കാലത്തെയും ഹിറ്റായ *അല്ലിയാമ്പൽക്കടവിലന്നരയക്കുവെള്ളം*  എന്ന ഗാനത്തിന് സംഗീതം നിർവഹിച്ച ജോബ് ഒരാൾകൂടി കള്ളനായി എന്ന ചിത്രത്തിലെ ഗാനങ്ങൾക്ക് ഈണമിട്ടാണ് സിനിമയിലെത്തിയത്. 1965-ൽ പ്രദർശനം തുടങ്ങിയ റോസിയിലെ ഗാനങ്ങളിലൂടെ ശ്രദ്ധേയനായി.  മൊത്തം അഞ്ച് സിനിമകളിൽ ഇരുപതോളം ഗാനങ്ങൾക്ക് സംഗീതം നൽകി.

## സംഗീതം പകർന്നഗാനങ്ങൾ

## അവലംബം

വർഗ്ഗം:മലയാളചലച്ചിത്രസംഗീതസംവിധായകർ
എർലിയാൻസോറസ്

തെറിസീനോസൌറോയിഡ് കുടുംബത്തിൽ പെട്ട ഒരു ദിനോസർ ആണ് **എർലിയാൻസോറസ്**. തെറാപ്പോഡ വിഭാഗത്തിൽ പെട്ട ഇവ സസ്യഭോജി ആയിരുന്നു. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നു ആണ് .  ഹോലോ ടൈപ്പ് LH V0002, പൂർണമായും പ്രായപൂർത്തി എത്താത്ത ഒരു സ്പെസിമെൻ ആണ്, തല ഇല്ലാത്ത ഒരു ഫോസ്സിൽ ആണ് ഇത് . രണ്ടര മീറ്റർ നീളം കണകാക്കുന്നു ഇതിന്.

## ശരീര ഘടന
ഏകദേശം നാല് മീറ്റർ നീളവും , 400 കിലോഗ്രാം ഭാരവും ആണ് കണക്കാക്കിയിട്ടുള്ളത്.

## അവലംബം

## പുറത്തേക്കുള്ള കണ്ണികൾ
*Palaeocritti - എർലിയാൻസോറസ്  
*ചിത്രം 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
പൂർണ്ണ മത്സരകമ്പോളം

സാമ്പത്തികശാസ്ത്രത്തിൽ **പൂർണ്ണ മത്സരകമ്പോളം** എന്നതുകൊണ്ട് അർത്ഥമാക്കുന്നത്, ഏകജാതീയമായ ഉല്പന്നങ്ങളുടെ വില ഒറ്റയ്ക്ക് നിശ്ചയിക്കാൻ തക്ക ശേഷിയില്ലത്ത ഉൽപ്പാദകയൂണിറ്റുകളുടെ ഒരു വിപണിയാണ്. ഈ കമ്പോളസ്ഥിതിയിൽ വാങ്ങുന്നവരും, വിൽക്കുന്നവരും വളരെയധികമുണ്ടാകും.ഒരു ഉല്പാദകയൂണിറ്റിനും വിപണിയിൽ മേൽക്കോയ്മ ഉണ്ടാവില്ല, കുത്തകകമ്പോളത്തിലെ പോലെ ഇഷ്ടാനുസരണം വില വർദ്ധിപ്പിക്കാൻ ഇവിടെ സ്വാതന്ത്ര്യമില്ല, അതിനാൽ ഇത്തരം കമ്പോളത്തിലെ ഓരോ ഉല്പാദകനും വില സ്വീകരിക്കുവനാണ് (Price Taker). ഏതെങ്കിലുമൊരു ഉല്പാദക യൂണിറ്റ് കമ്പോളവിലയെക്കാൾ ഉയർന്ന ഒരു വില നിശ്ചയിച്ചാൽ ആ യൂണിറ്റിന് ഉപഭോക്താക്കളെ നഷ്ടമാകും. അതായത് പൂർണ്ണ മത്സരക്കമ്പോളത്തിലെ വില എപ്പോഴും പൊതുകമ്പോളവിലയ്ക്ക് തുല്യമോ അതിൽ കുറവോ ആയിരിക്കും.
പൂർണ്ണ മത്സരകമ്പോളത്തിന്റെ പ്രത്യേകതകൾ;
*വാങ്ങുന്നവരുടെയും വിൽക്കുന്നവരുടെയും എണ്ണം വളരെ അധികമായിരിക്കും.
*ഉൽപ്പാദിപ്പിക്കപ്പെടുന്ന ഉല്പന്നങ്ങൾ ഏകജാതീയമായിരിക്കും (homogeneous products).
*ഉല്പാദക യൂണിറ്റുകൾക്ക് പൂർണ്ണ പ്രവേശന, നിഷ്ക്രമണ സ്വാതന്ത്യം ഉണ്ടായിരിക്കും.
*ഉല്പാദക ഘടകങ്ങൾക്കും, സാധനങ്ങൾക്കും പൂർണ്ണ ചലന സ്വാതന്ത്ര്യം ഉണ്ടായിരിക്കും.
*ഉൽപാദകർക്കും, ഉപഭോക്താക്കൾക്കും, കമ്പോളസ്ഥിതിയെക്കുറിച്ച് പൂർണമായ അറിവ് ഉണ്ടായിരിക്കും.

## അവലംബം
#സാമ്പത്തികശാസ്ത്രം: ഹയർസെക്കന്ററി, ലില്ലി പബ്ലിക്കേഷൻസ്

വർഗ്ഗം:സാമ്പത്തികശാസ്ത്രം
വിദ്യാ ചരൺ ശുക്ല

മുൻ കേന്ദ്രമന്ത്രിയും മുതിർന്ന കോൺഗ്രസ് നേതാവുമാണ് **വിദ്യാ ചരൺ ശുക്ല** (ജനനം :2 ആഗസ്റ്റ് 1926 - മരണം 11 ജൂൺ 2013) എന്ന **വി.സി. ശുക്ല**.

## ജീവിതരേഖ
മധ്യപ്രദേശിലെ ആദ്യ മുഖ്യമന്ത്രിയും പ്രസിദ്ധ നിയമജ്ഞനും മുതിർന്ന കോൺഗ്രസ് നേതാവുമായിരുന്ന രവിശങ്കർ ശുക്ലയുടെ മകനായി റായ്ഗഡിൽ ജനിച്ചു. 1951 ൽ നാഗ്‌പൂർ മോറീസ് കോളേജിൽ നിന്ന് ബിരുദം നേടിയ ശുക്ല, ആൾവിൻ കൂപ്പർ പ്രൈവറ്റ് ലിമിറ്റഡ് എന്ന കമ്പനി ആരംഭിച്ചു. മദ്ധേന്ത്യൻ വനാന്തരങ്ങളിൽ  സഫാരി ടൂറുകളും ഫോട്ടോ പര്യവേക്ഷണങ്ങളും മാംഗനീസ്, ഡോൾമൈറ്റ് ഖനനവുമായിരുന്നു കമ്പനിയുടെ പ്രവർത്തനങ്ങൾ. യൂറോപ്പിലും അമേരിക്കയും നിന്ന് അനേകായിരങ്ങളെ ആകർഷിക്കുന്ന ആഗോള കമ്പനിയായി ആൾവിൻ വളർന്നു.
1957 ലെ ലോക്‌സഭാ തെരഞ്ഞെടുപ്പിൽ കോൺഗ്രസ് സ്ഥാനാർത്ഥിയായി മഹാസാമുണ്ട് മണ്ഡലത്തിൽ നിന്ന് വലിയ ഭൂരിപക്ഷത്തിൽ വിജയിച്ചു. പിന്നീട് നടന്ന ഒൻപത് ലോക്സഭാ തെരഞ്ഞെടുപ്പുകളിൽ മത്സരിച്ചു വിജയിച്ചിട്ടുണ്ട്. 1966 ൽ ഇന്ദിരാ ഗാന്ധി മന്ത്രിസഭയിൽ അംഗമായി. വാർത്താ വിനിമയം, ആഭ്യന്തരം,പ്രതിരോധം, ധനകാര്യം, ആസൂത്രണം, സിവിൽ സപ്ലൈസ്, പാർലമെന്ററികാര്യം തുടങ്ങി ഒട്ടു മിക്ക വകുപ്പുകളും അദ്ദേഹം കൈകാര്യം ചെയ്തിട്ടുണ്ട്.

## അടിയന്തരാവസ്ഥയിൽ
ഇന്ദിരാഗാന്ധിയുടെ മകൻ സഞ്ജയ് ഗാന്ധിയുടെ അപ്രീതിയെത്തുടർന്ന് വാർത്താവിതരണമന്ത്രിയായിരുന്ന ഗുജ്റാൾ മന്ത്രിസഭയ്ക്കുപുറത്ത് പോയപ്പോൾ, പകരക്കാരനായാണ് വി സി ശുക്ല എത്തിയത് (1975 - 77). പത്രവാർത്തകൾ സെൻസർ ചെയ്യാനും ആകാശവാണിയിലെയും ഫീൽഡ് പബ്ലിസിറ്റിവകുപ്പിലെയും ഉദ്യോഗസ്ഥരെക്കൊണ്ട് കോൺഗ്രസിന്റെ പ്രകടനപത്രിക 14 ഭാഷകളിലേക്ക് വിവർത്തനം ചെയ്യിച്ചും, ശുക്ല മാധ്യമസ്വാതന്ത്ര്യത്തിന് കൂച്ചു വിലങ്ങിട്ടു.  1976 മേയ് 4 മുതൽ അദ്ദേഹത്തിന്റെ ഇടപെടലോടെ ആകാശവാണിയിലും ദൂരദർശനിലും കിഷോർ കുമാറിന്റെ ഗാനങ്ങൾ അടിയന്തരാവസ്ഥ തീരുന്നതു വരെ നിരോധിച്ചു. മുംബൈയിലെ ഒരു കോൺഗ്രസ് റാലിക്ക് അദ്ദേഹം പാടാൻ വിസമ്മതിച്ചാണ് കാരണം."കിസ കുർസി കാ" എന്ന സിനിമ നിരോധിക്കുകയും പ്രിന്റുകൾ മുഴുവൻ നശിപ്പിക്കുകയും ചെയ്തതിലുള്ള ശുക്ലയുടെ പങ്ക് കുപ്രസിദ്ധമാണ്.

അടിയന്തരാവസ്ഥ ഒരു തെറ്റായിരുന്നുവെന്നും മരിക്കുന്നതിന് മുമ്പ് ഇന്ദിരാഗാന്ധി അക്കാര്യം സമ്മതിച്ചിരുന്നുവെന്നും അടിയന്തരാവസ്ഥക്കാലത്തെ കോൺഗ്രസിനെ നയിച്ച പ്രമുഖ നേതാക്കളിലൊരാൾക്കൂടിയായ ശുക്ല പിന്നീട് പറഞ്ഞിരുന്നു.

## എൻ.സി.പി; രാഷ്ട്രീയ ജനതാന്ത്രിക് ദൾ; ബി.ജെ.പി
കോൺഗ്രസുമായി തെറ്റി എൻ.സി.പി.യിൽ ചേർന്ന ശുക്ല  ശരദ് പവാറും പി.എ. സാങ്മയും തമ്മിലുളള ഭിന്നിപ്പുകളെ തുടർന്ന് എൻ.സി.പി വിട്ടു. പിന്നീട് ശുക്ല രാഷ്ട്രീയ ജനതാന്ത്രിക് ദൾ രൂപീകരിച്ചു പ്രവർത്തിച്ചെങ്കിലും ഇത് ബി.ജെ.പിയിൽ ലയിച്ചു.

## മാവോവാദി ആക്രമണം
2013 മേയ് മാസത്തിൽ കോൺഗ്രസ് തെരഞ്ഞെടുപ്പ് റാലിക്കിടെ നടന്ന മാവോയിസ്റ്റ് ആക്രമണത്തിൽ ശുക്ലയ്ക്ക് ഗുരുതരമായി പരുക്കേറ്റിരുന്നു. 
ചികിത്സയിലായിരുന്ന വി.സി. ശുക്ല 2013 ജൂൺ 11-ാം തിയതി അന്തരിച്ചു.
## അവലംബം

## പുറം കണ്ണികൾ
* Profile on Loksabha website

വർഗ്ഗം:1926-ൽ ജനിച്ചവർ
വർഗ്ഗം:ഓഗസ്റ്റ് 2-ന് ജനിച്ചവർ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:2013-ൽ മരിച്ചവർ
വർഗ്ഗം:ജൂൺ 11-ന് മരിച്ചവർ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
മാനസികാസ്വാസ്ഥ്യം

വ്യക്തിജീവിതത്തിലുണ്ടായേക്കാവുന്ന ആശയക്കുഴപ്പങ്ങളും, അസാധാരണമായ അവസ്ഥകളും പ്രകടമാക്കുന്ന ശാരീരികവും മാനസികവുമായ ലക്ഷണങ്ങളെ വൈദ്യശാസ്ത്ര രംഗത്തുള്ളവർ മാനസികാസ്വാസ്ഥ്യം എന്ന് വിശേഷിപ്പിക്കുന്നു.

മനോരോഗം എന്ന പദം വൈദ്യശാസ്ത്രം കൃത്യമായി നിർവ്വചിച്ചിട്ടുള്ള ഏതെങ്കിലും ഒരു നിശ്ചിത രോഗത്തെ സൂചിപ്പിക്കുന്നുവെങ്കിൽ, മാനസികാസ്വാസ്ഥ്യം അതിനേക്കാൾ വിപുലമായ കാര്യങ്ങളെ പരാമർശിക്കുന്ന പദമാണ്. മാനസികാസ്വാസ്ഥ്യം അനുഭവിക്കുന്നയാൾ മനോരോഗപഠനങ്ങൾ അനുസരിച്ച് ചില പ്രത്യേക ലക്ഷണങ്ങൾ പ്രകടിപ്പിക്കുന്നതായി കാണാം. അമിതമായ ആകാംക്ഷ, ആശയക്കുഴപ്പം, മനോവിഭ്രമം, ഇല്ലാത്ത അനുഭവം ഉള്ളതായ തോന്നൽ, അമർഷം, വിഷാദം എന്നിവയാണ് ഈ ലക്ഷണങ്ങളിൽ ചിലത്.

അപകടഭീഷണിയോട് മനസ്സ് വൈകാരികമായി പ്രതികരിക്കുന്നതാണ് ഭയം. ഇരുട്ടിനെ കൊച്ചു കുട്ടികൾ ഭയക്കുന്നത് ശരീരത്തിന്റെ സ്വാഭാവികമായ പ്രതിപ്രവർത്തനമാണ്. ഇല്ലാത്ത അപകടഭീഷണി സ്വയം വിഭാവനം ചെയ്ത് ഭയപ്പെടുന്നതിനെ മാനസികാസ്വാസ്ഥ്യമായി കണക്കാക്കാം.

മരണവിയോഗം, മനക്ലേശം, ഉറക്കമില്ലായ്മ, ലഹരി വസ്തുക്കളുടെ ഉപയോഗം, ആഘാതമുണ്ടാക്കുന്ന അപകടങ്ങൾ, ചൂഷണം ചെയ്യപ്പെടൽ, ആക്രമണത്തിനിരയാകൽ തുടങ്ങിയ ജീവിത സാഹചര്യങ്ങൾ മാനസികാസ്വാസ്ഥ്യത്തിനു കാരണമായേക്കാം. പലരും ഇത്തരം അവസ്ഥകളിൽ നിന്നും കാലക്രമേണ മുക്തി പ്രാപിക്കുകയാണ് പതിവ്. അപൂർവ്വം ചിലരിൽ മാത്രം മാനസികാസ്വാസ്ഥ്യം തുടരുകയും പിന്നീട് അത് മനോരോഗമായി മാറാനും ഇടയാകുന്നു. 

മനോരോഗം മാനസികാസ്വാസ്ഥ്യം എന്നീ രണ്ടു പദങ്ങളും പരസ്പരം മാറ്റി ഉപയോഗിക്കാവുന്നതല്ല. മനോരോഗം എന്ന പദം കൃത്യമായ രോഗത്തെ സൂചിപ്പിക്കുന്നതും, മാനസികാസ്വാസ്ഥ്യം എന്നത് വിവിധ ലക്ഷണങ്ങളെ സൂചിപ്പിക്കുന്നതുമാണ്.

കുട്ടിക്കാലത്തെ ദുരനുഭവങ്ങളും, മാനസികാസ്വാസ്ഥ്യങ്ങളും മനോരോഗത്തിലേക്കു നയിക്കാനിടയുള്ള ഘടകങ്ങളാണ്. മാനസികാസ്വാസ്ഥ്യം എന്നത് ലോകത്തിലെ ഏറ്റവും വലിയ നാലാമത്തെ രോഗകാരണമാണെന്നും, ഏതാനും ദശകങ്ങൾക്കകം അത് ലോകത്തെ രണ്ടാമത്തെ വലിയ രോഗകാരണമാകുമെന്നും ലോകാരോഗ്യസംഘടന പറയുന്നു.  

## മാനസികാസ്വാസ്ഥ്യത്തെ നിയന്ത്രിക്കുന്നതിൽ തൈരിന്റെ പങ്ക്

തൈരിന്റെ ഔഷധപരവും ആരോഗ്യപരവുമായ പ്രാധാന്യത്തെക്കുറിച്ച് പണ്ടുമുതൽക്കേ ഭാരതീയ ഭിഷഗ്വരന്മാർ ബോധവാന്മാരായിരുന്നു. പാൽ പുളിച്ച് തൈരാകുന്നത് സൂക്ഷ്മാണുക്കളുടെ പ്രവർത്തനം മൂലമാണെന്ന് 19-ാം ശതകത്തിൽ ലൂയി പാസ്ച്ചർ കണ്ടുപിടിച്ചു.

കട്ടിത്തൈരിൽ ഉള്ള സൂക്ഷ്മാണുക്കൾ തലച്ചോറിന്റെ പ്രവർത്തനങ്ങളെ സ്വാധീനിക്കുന്നതായും, ഓട്ടിസം, അൽ ഷിമേഴ്‌സ്, മാനസികാസ്വാസ്ഥ്യം തുടങ്ങിയ രോഗങ്ങൾക്കും, രോഗലക്ഷണങ്ങൾക്കും ഉള്ള പുതിയ ചികിത്സാ രീതികൾക്ക രൂപം കൊടുക്കാൻ ഈ കണ്ടുപിടിത്തം സഹായകമാകുമെന്നും 2013-ൽ കാലിഫോർണിയാ സർവ്വകലാശാലയുടെ കീഴിൽ പ്രവർത്തിച്ചു വരുന്ന യു.സി.എൽ.എ. മെഡിക്കൽ സ്‌കൂളിലെ ഡോക്ടർ കിർസ്റ്റൻ ടിലിഷിന്റെ (  Dr. Kirsten Tillisch ) നേതൃത്വത്തിൽ നടന്ന ഗവേഷണം തെളിയിച്ചു.  

## അവലംബം

വർഗ്ഗം:മനഃശാസ്ത്രം
സ്കൂൾ മാസ്റ്റർ

ഒരു ഗുജറാത്തികഥയെ ആസ്പദമാക്കി ബി.ആർ. പന്തലു നിർമിച്ച മലയാളചലച്ചിത്രമാണ് **സ്കൂൾ മാസ്റ്റർ**.  1958-ൽ കന്നടത്തിലാണ് ചലച്ചിത്രം ആദ്യമായി നിർമിച്ചത്.  അതിനുശേഷം ബി.ആർ. പന്തലു തന്നെ ഈ ചിത്രം മലയാളം, തമിഴ്, തെലുഗു, ഹിന്ദി എന്നീ ഭാഷകളിൽ നിർമ്മിക്കുകയായിരുന്നു.  സാവിത്രി പിക്ചേഴ്സിന്റെ ബാനറിൽ നിർമിച്ച ഈ ചിത്രം 1964 ഏപ്രിൽ 4-ന് സെൻട്രൽ പിക്ചേഴ്സ് വിതരണത്തിനെത്തിച്ചു.

## അഭിനേതാക്കൾ
*തിക്കുറിശ്ശി
*പ്രേം നസീർ
*ബഹദൂർ
*ടി.എസ്. മുത്തയ്യ
*വിധുബാല
*കെ. ബാലാജി
*ശിവാജി ഗണേശൻ
*എസ്.പി. പിള്ള
*അംബിക
*രാഗിണി
*ആറന്മുള പൊന്നമ്മ
*പങ്കജവല്ലി
*ഷൗക്കാർ ജാനകി

## പിന്നണിഗായകർ
*എ.എം. രാജ
*എ.പി. കോമള
*യേശുദാസ്
*എം.എസ്. രാജേശ്വരി
*പി. ലീല
*പി. സുശീല
*പി.ബി. ശ്രീനിവാസ്
*ടി. ശാന്ത

## അണിയറപ്രവർത്തകർ
*സംവിധായകൻ - എസ്.ആർ. പുട്ടണ്ണ
*നിർമാതാവ് - ബി.ആർ. പന്തലു
*സംഭാഷണം - പൊൻകുന്നം വർക്കി
*ഗാനരചന - വയലാർ രാമവർമ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
യുറ്റ്യൂബിൽ ചലച്ചിത്രം സ്കൂൾ മാസ്റ്റർ

വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ